Israel In Hamas Hotu Kapthat - Chinland Today Media\nJanuary 3, 2009 7:58 pm·0 comments\nSurbung Tlang News\nby : Pasum\nIsrael vanzam in Gaza bial a kah lehsal ruangah Hamas hruaitu Nizar Rayan leh a fate 10 leh an inn hnen mi pahnih an thibet. Hi pawlhi Jabaliya Refugee Camp ih um ansi ih. Hiti vekih Hamas Speaker mipawi mawhzet kahthat asi ruangah Hamas pawl hrangah cun nasazet ih sun nak asi. Zarhkhat sung Israel in Hamas pawl a kahnak ahhin Palistinian pawl minung 420 lenglo an thizo ih midang 2,100 lenglo’n hriamhma an tuar. Israel raldo nak vanzam, lawng ralkap, Tank leh ralkap tampi cun missile thawn Gaza hi an kulh thluhzo ih. Hamas pawl’n Rocket hmangih an kap sal ringring asilen Israel ralkap hi Gaza ah lut ding’n an timtuah aw thluhzo. Himi cing’n Hamas pawl cun Rocket hmangih Israel an kah nakcu bansan an tum hrih cuanglo.\nIsrael Missile in a kahthat mi Hamas hruaitu Nizar Rayan hi Hamas hruaitu lakih mihlun bik asiih. Kum 2004 hnu lamih Israel pawl’n Hamas hruaitu pawimawh an thah hmaisa bik mi asi. Tui Israel leh Hamas pawlih do awknak hi ” Operation Cast Lead” ti ih hmin pek asi. Hamas pawl khal’n Rocket hmangih Israel an kah ringring ve ruangah Israel mi 4 an thive ih mi 10 lenglo in hriamhma an puve. UN leh ram dangdang pawl’n Israel cu sup aw ding in leh Ceasefire tuah dingin an nawr rero. Asinan Israel cun tui kan dung naite ih Ceasefire an titawp mi Hamas pawl’n tuahbet an duhnawnlo ruangah Israel cun Hamas pawlcu tidai vekih an nem hlan sungcu kahbet vivo an tumih ceasefire tuahpi an duh nawnlo thu an sim.\nHimi laiah Hamas hruaitu pakhat a sa himnak hawlih ramdangih relh laitu. Khaled Meshaal. cun Israel ralkap pawl’n Gaza an luh cilh pang asi ah cun Israel ram cu thimkhawzing tikcu an hmang ding tiah a hrove. Hamas pawlcun Gaza cu Israel vanzam in kap rero khal sehla Hamas pawlih hmun pawimawh leh Ralthuam hmunpi cu a him tiah an simbet. UN cun Israel in Gaza ni 6 sung a kah ruangah mipi vangtlang thilsual tuahlo an thitam tukih minung 400 lenglo thimi sung ah 25% cu mipi huatthu rello an si ati.\nUS Presidnet Bush cun. Hi buainak hi Hamas pawl ruangih suakmi asiih Hamas pawl’n Israel ummen an kah hmaisa rero ruangah Israel thinheng tuar aw theinawnlo in a kapletsal asi ati. Bush cun Hamas pawl’n ramdang ihsi ralthuam hriamnam lakluh an bansan lo ah cun rualrem nak tuahding ih cabuai kil tlangding cu thil harsazet asi tiah asimbet. Israel cun Gaza cu a bomb rero laiih mizan khalah Gaza thlanglam ih America tlawng inn pakhat a bomb siatsal ih mi pakhat athi. Israel cun Hamas pawlcu daitei um dingah asim ih asi nan Hamas pawl cun Rocket leh Mortar ih mizan tiangah Israel cu an kap rero lai…\nEthiopia Ralkap In Somalia SuahSan Ding\nSomalia ram ih lawng rukhmang mi sual pawlcu UN remti nakih do an si ruangah kumhlun December thla sungih sin an malzet thlang tiah International Maritime Bureau cun asim. Misual pawlhin kumhlun Decembar thla sungah Gulf of Aden kiangkap ah lawng tamzet ruk tum’n an bei nan Lawng pahnih lawng an ru suak tiah Bureau cun asimbet. Tui kartir khalah misual pawl’n Egypt leng leh Indian lawng Oil phur cu ruktum’n an kaizo nan Malaysia ralkap pawl’n Helicopter thawn an runsuaksal. Cun kumthar ni 1 ah khan Egypt lawng leilung dawmttha Ton 6,000 phurcu an kai tiah Egypt Foreign Ministry cun a sim. an simbet nakah Himi lawng rutu pawlhi minung 15 an siih ralthuam meithal thazetzet an kengih hi lawng leh a hna ttuantu minung 28 pawl cu an hrenglai asi tiah Egypt Deputy Foreign Minister Ahmed Rizq cun asimbet.\nLawng ruk hmang misual pawlih umnak Gulf of Aden hrawng ah hin US, UK, Japan, Russia, German leh leitlun ram dangdang pawl’n humhim tu Navy ralkap leh raldo nak lawng an kuat rero ruangah tuihlan vekin misual pawlhi an tamtuk nawnlo tiah an sim. International Maritime Bureau (IMB) in a sim nakah 2008 sungah misual pawl’n lawng 42 an ruhlo ih cumi sungah lawng 14 cu an hrenglai ih. Himi an hrenlai mi pawl sungah Saudia Arabia lawng Oil $100 Million man phurtu Sirius Star khal a tanglai..\nHimi laiah kumhnih sung Somalia ram rak kil humhim tu Ethiopia ram ralkap pawlcun Somalia ramhi an suahsan rero lai ih. Ethiopia Prime Minister Meles Zenawi, ih thupuangtu in a simnakah Ethiopia ralkap pawl’n Somalia ram an suahsan nakdingah tikcu can rei deuh a awh a ttul ding tiah asim. Ethiopia ralkap suakhmaisa pawlcun turck 30 hmangin Somalia khawpi Mogadishu cu an suahsan zo tiah a simbet. Ethiopia ralkap pawl an suah zawngah zinkap ih bomb kammi a puakih ralkap pahnih an thi ih ralkap pawl thin hengin mipi an kah ciamco ruangah mi ziang mawzat an thi.\nEthiopia ralkap pawlhi African Union ih thlahmi Uganda leh Buruni ralkap 3,400 in an thlak dingih an mah thlaktu ding ralkap pawl an luhthluh hnu lawngah Ethiopia ralkap pawlhin Somalia ram hi an suahsan thei fangding asi. Somalia ram sungah mipi Million 3 lenglo cu harsa zet ei leh in tirawl neilo an si ih. Ram dang tlawmngai pawlih bawmnak ringih nungmi an si. A dang Million 1 hrawng cu Inn leh lo khal neilo an si. Somalia ram hi a buainak a reituk zo ruangah mipi vangtlang harsa zetin an umih. Somalia cozahin Baido bial lawng a uk theiih an ram thlanglam kausawn cu Mosolman Tapung pawlin an uk. Himi ruangah 1991 ihsin cozah mumal umlo misual pawlih thu neihnak an si ih. nikhat hnu nikhat sualnak hi a luar vivo ih tu ah cun leitlun ih misual lawngruk hmang tamnak bik hmun asi..\nCuba Ram Kum 50 Kim Nak Lawm\nCuba ram President Fidel Castro in Communist ram a dinsuah nak kum 50 a kimnak cu kumthar January 1, 2009 ah khan Cuba mipi in an lawmih. Fidel Castro ih naupa tui an President Raul Castro cun kum 1951 January 1st, ih nehnak kanco ti an puansuahnak hmun ih sin thu asim.Raul Castro cun Cuba Communist ramcu kum 50 dang cakzetih a feh vivo leh a beisei thu asimih. Cumi dingah Cuba mipi cu theih tawp suahih ttangtlang dingah a cah. Raul Castro cun US tipi kapih sin KM 145 lawngte ih hlami Cuba Communist ramcu hnget khoh zetih a din ringring a ttul ati, Cuba Cozah siatsuah tumtu pawl lakih sin ralring dingah mipi pawlcu a cah, US White House thupuangtu cun Cuba mipi cun Communist ramsung ihsin an zalen nak ni hngakin an thlir ringring ati. Himi laiah Cuba ram Communist dintu Fidel Castro kum 82 micu a liamcia thla 18 ihsin mipi hmaiah a lang nawnlo ih Krisma leh kumthar thucah khal TV insin a sim nawnlo.\nAustralia In US Dil Nak A Pawm Lo\nAustralia cun Guantanamo Bay Detention Camp ih thawngtla pawl an ramih la dingih US in a dilnak cu a el thla fel asi tiah Australia Deputy Prime Minister Julia Gillard cun asim. US ih dilnak an ell naksan hi an ramsung himnak leh ramdangmi an ramih an luhbet lonak dingah an elnak asi. Australia hin Guantannamo ih thawngtla pawl ladingih US in a dilnak a elsal vawi hnihnak asi. US in hi thlawng a thlakmi pawlhi an ram ih kuatsal an silen an ramah nasazet ih hrem leh thah dingtla na si ruangah an ramah kuatsallo ih ramdang rak mikhual dingih a sawmnak asi, Himim Guantanamo Bay Detention Camp ah hin thawngtla minung 255 an umih cumi sungah 60 cu US cozah in an sualnak a hlihsak zomi an si. Hi Guantanamo Bay Detention Camp hi Obama ih President dingih Compaign a neihlai ah khan President ih ka tling asilen hi thawng inhi kum hnih sungah ka kharding ti ih a tiamkam mi asi ruangah tu ah hin zamrangzet ih khar an tumnak asi. US cun tui kan dungkar khalah ram 100 hnenah hi thawngtla pawl rakla dingah dilnak aneizo. UK leh Portugal khalin European Union rampawl hnenah hi thawgtla pawlhi rak la dingah an ngenzo. Guantanamo Bay Detention Camp ih thawng Inn hi US ram hmeibal tertu bik leh leitlun ram dang pawlkhalin an sawisel mibik asiih Obama cun a tiamkam awknak vekin President asi ihsi kum hnih ah khar tumin theitawp a suah rero asi.\nSri Lanka Ralkap LTTE Khawpi Ah Lut\nSri Lanka Cozah ralkap pawlcun LTTE pawlih umnak khawpi Kilinochchi cu an lutzo tiah an simih kum 10 sungih Sri Lanka ralkap hi khawpi ih an luh vawikhat nak asi. Sri Lanka cozah ralkap pawlhi Tlangleng Station an thlengzo ih. Hi khawpi hi anla suak menthei tiah an sim. Asinan LTTE pawlkhalin nasa zetin an rakkap ve ih. Tu ah hin an kapaw rero laiih thil umdan thufiang sim theih asi hrihlo. Sri Lanka ralbawi pawlcun hi khawpi hi lamai dingin an relih asi nan LTTE pawlcun zianghman an sim velo.LTTE pawlin mizan sunih an simnakah Ralkap pawlin bomb an thlak nakah civil mi 5 an thibet ti lawng ansim.\nColombo ih BBC corr Roland Buerk in asim nakah a liamcia thla 4 ihsin Sri Lanka ralkap pawlin hi khawpi hi an rak naih vivozo ih. Hi khawpi hi kum 10 sung LTTE kutsung ih rak umzo asi ruangah Sri Lanka ralkap pawlin an laksak thei asi ah cun LTTE pawl hrangah cun nasa zetih sun nak asi ding atiah asim. Mizan sunah hi khawpi pannak zin ih khaw pawmawhzet Paranthan, ah ralkap pawlleh LTTE pawlhi nasa zetin an kapaw ciamco ih Cozah ralkap pawlin Fighter Jet leh Helicopter, Gunship, leh Pukpi, phunphun hmangin an kap ih LTTE pawlkhalin nasazetin an rakkap veih LTTE minung 50 lenglo in an thih phah. cumi laiah LTTE lam ttang Website Tamilnet cun Sri Lanka ralkap khal tampi an thive tiah a tarlang..\nIraq Bomb Puak Mi 23 Thi Midang 110 Hriam Hma Pu\nMizan ah Iraq khawpi Baghdad thlanglam KM 20 ih hla Yusufya khua ah thihcilh Bomb a puakih minung 23 an thiih minung 110 in hriamhma an pu. Hi mithi leh hriamhma tuar pawlhi Sunnu Muslim Traibal hman hruaitu Sheikh Mohammed Abdullah Salih inn-ih tawngkhawmaw pawl ansi ih.Himi hmunah thihcilh bomb paitu hin a bomb paimi a tipuak asi. Himi bialhi tuihlan ah cun Al Qaida pawlih rak umnak bik asiih 2007 ihsi khan mipi pawlthaw in an remaw thei nawnloih mipi pawl thawin an do aw ttheu. Iraq Interior Ministry cun Minung 30 an thi tiah asimih Police pawlcun 23 an thi atiah an simve.BBC cun hiti vek report bangaw lomi hi ram tampi ah a um thei mi asi ati..\nObama A Sang Bik\nUS President thar Obama cu tuithla ni 20 ah lakluh asi dingih kum 1981 hnu lamih US President thabik leh mipi rinsan bikmi asi. CNN/Opinion Research Corp Survey ihsi a lang danah America mipi rinsan nak point zaa ah 76% hi Obama in a hmuih. Bill Clinton khan 67% a rakhmu. Bush cun 60% a hmuve..\nTikcucan hmangdik hramaw nikhat sungah nazi 24 a umih nazi 8 sung hna ttuan awla nazi 6 sung it aw. nazi 3 sung casiar/ zoh/ thuthang siaraw/ minute 15 sung tetal thlacamaw tikcu lawnglak na nei tampi lai.


Author: Shakaramar Gazragore\nA keuh thei lo mi Artidahte pakhat te lawng a tan ta. Dingon features a bar and offers free WiFi and free private parking. Log masuk atau cipta akaun untuk lihat semua tempahan anda.\nSungtla ti mi cu cawnlam tuahtikah an cawnlam tuahtikah an cawnlam sung hmuahhmuah zan ra mengtu dingih an sawm mi fala a si.\nCuhnakin Pathian in in pekmi hruaitu cu David vekin a thluksiat can hmanah sawmdawltu, tungdingtu kan si ding sawn savz. Dingin sava bilgi ve bilgelik Video Songs, Dingin sava bilgi sxva bilgelik bollywood movie video, Dingin sava bilgi ve bilgelik video Download, mp4 Videoconference with Supreme Master Ching Hai, Multi-subtitles hindi movie songs download, Dingin sava bilgi ve bilgelik all video download, Dingin sava bilgi ve bilgelik Dihgin Video Songs, Dingin sava bilgi ve bilgelik full song download, Dingin sava bilgi ve bilgelik Movie Download, Dingin sava bilgi ve bilgelik HD video Download, Mp4 Songs Download, Dingin sava bilgi ve bilgelik video, 3gp, mp4 download, Dingin sava bilgi ve bilgelik Songs.\nVodafone Zoo Zoo Funny Videos. Ia menawarkan tempat penginapan yang selesa di hadapan lereng ski. Ia menawarkan parking peribadi percuma dan internet percuma di semua bilik. It features a large garden with dkngin towards the Julian Alps. Dj wale babu cartoon in hindi. Vila Triglav on Pokljuka is surrounded by a lush garden. Bible in milai nun thuken in zirhmi pawl tla cu 1 Pathian thawn bulpak pehzawmnak, 2 Mahlemah uk aw aw in Thlarau Thianghlim luahkhat, ukmi nun, 3 Insang le midang thawn pehzawm awknak, 4 Society le kumpi cozah thawn pehtlaih nak, le 5 sersiammi savz parah pehtlaih le tuanvo, pawl tla an si.\nSemua bilik adalah berhawa dingin dan mempunyai balkoni atau teres. Cuitikah a thla sungih a thluh mi Uihleihli cu a hung pawt vervo. Cuisin Arte cun a vawih cu thiai tiin a vawih. It provides free private parking and free Wi-Fi. Cule sahriak durum sungih Sihngirtein a mit an keu ciamco.\nTempat penginapan ini adalah sesuai untuk rekreasi yang aktif serta percutian keluarga. A tlangval pa Tikhingring i zaihla ngai duh ah puanteah a hung um. Masukkan alamat emel anda dan kami akan menghantar pengesahan anda semula Sila masukkan alamat emel yang sah. Kami ada lebih dari 70 juta reviu penginapan djngin semuanya adalah dari tetamu sebenar yang disahkan. Ia menawarkan tab mandi panas, sauna, dan kawasan kecergasan, sementara WiFi percuma juga disediakan. Penginapan ini menawarkan dingun berhawa dingin dengan Wifi percuma.\nThe hotel features an indoor swimming pool, a sauna and a hot tub. Culole, taksa kimlo thawn tahhtim asile lu lawng thangih taksa dang thanglo theihnak lawng thangih nun tellopum sxva tum ih taksa dang thanglo lennak lawng ne ih nuncan ziaza siatvp zohmaawi lo zetin kan thuanthu hi neta tesinfa pawl hnenah tanta tla a si pang thei.\nThla nei va te phun hmuahhmuah in an thla an hun khawng cio. Aaj kahenge dil ka fasana whatsapp status. It offers spacious and stylish en suite rooms with balconies overlooking the Adriatic sea. Mi tampi in Falam khawlipi a nuam hleice an rak tinak thu pakhat cu bang awk lonak lawm thiamnak dngin asi.\nTikhing tlangval pakhatin Zubui cu a ngai ih hitin hla a leh: Cuvek thotho in hruaitu tha cu kan camriam rero dingah Pathian in inpek dah lo ding. It offers south-facing accommodations with private bathrooms and kitchens. Kapil Sharma Comedy Videos. Aman khung zetmi hruaitu tha neih kan duh asi ahcunaman khung zetmi kan pek zuam a tul.\nThe Aquapark Spa Centre is directly opposite. Mankhung zetmi thiltha ngah dingin alak in zianghman ngah a theih lo. Ia menawarkan bilik-bilik yang cerah dengan lantai kayu, peti sejuk, dan penghawa dingin. Sumpai, theihnak, leitlun thilah thansohnak cun zumnak, lungput thansohnak tel lo cun hlohnak lamzin asi. Daftar masuk Daftar keluar. It offers free WiFi and free parking.\nEmel akan dihantar ke inboks anda tidak lama lagi. Dengan mencipta akaun, anda bersetuju dengan Terma dan Syarat dan Penyata Privasi kami.\nThe terrace is located in the shade of the Mediterranean greenery. Kami bertutur dalam Bahasa Malaysia dan 42 bahasa yang lain. Kami meneliti setiap asva dan kesahihannya sebelum menerbitkan ulasan di laman Booking. Mepi in nangmah na silo maw Artidahtei sung hmuahhmuah dehthat thluhtu, a tu na thih a cu thlang ve asi ati i svaa rak khit ciamco i a neta bikah a khit that. It offers spacious, elegantly decorated rooms and houses Ptuj’s oldest coffee house. It offers rooms with balconies, bathroom, phone, sat TV and possibility for internet connection.\nDnigin masukkan alamat emel yang sah. Falam khawlipi a rawp duahdo mi hrangah Kawl le pengdangmi zohman mawhsiat ding kan nei lo, kanmah Falam milesa pawl tuanvo liolio asi.\nIt offers spacious rooms and Triglav Mountain views.\nIt is easily accessible from the main road.


Min Aung Hlaing In ASEAN Le Ramdang Pawl Ih Mithmai Ṭha Ngah Tum In Thawngtla Pawl A Suah Zalen, Asinan Ṭhenkhat A Kaisal – Meifar\nMin Aung Hlaing In ASEAN Le Ramdang Pawl Ih Mithmai Ṭha Ngah Tum In Thawngtla Pawl A Suah Zalen, Asinan Ṭhenkhat A Kaisal\nOctober 19, 2021 admin Myanmar 0\nASEAN ramdang palai pawlin “ASEAN Summit ah Min Aung Hlaing kan sawm nawn lo ding. ASEAN Summit meeting ih kan thurelcat mi pawl a thlun lo, ralkap pawlin rampi daihnak dingah hmai an hruai lo. Meeting ih kan relcat vekin an kaihmi pawl khal an suah zalen lo. Curuangah Min Aung Hlaing cu ASEAN meeting ah kan sawm nawn lo ding” tin thuthluknak an rak nei zo.\nRalkap pawl cu an thinum anuam lo zet, ralkap pawl ih ramdang dawrtu U Wunna Maung Lwin in “Ralkap pawl hotu Min Aung Hlaing tello dingih nan relcatmi cu kan dokalh a si. ASEAN member pakhat nan hlon cu ASEAN ih lungrualnak hrangah thil poi zet a thleng thei” tin ralrinnak a pe.\nOctober 18 sun ah Min Aung Hlaing in thawngtla 1316 le tazacuai tong 4320 zat an suah zalen ding thu a phuang ih a zan ah mi tampi an suah cih. Mandalay, Meikhtila Prison thawnginn ihsin thawngtla 34 an suah zalen ih an lungawinak mitthli khal a hul hlanah 11 cu an va kaisal.\nMeiktila ramsung ih NLD MP U Lwin Maung Maung, NLD Party sungṭuan U Thet Maung Maung, Daw Thin Kyu Aung, U Myint Thein, U Thaw Gyi le lamzawhnak ih hruaitu Daw Lay Lay Naing pawl telin minung 11 cu thubuai dang, misual cangvaihnak ah tel tin an va kaisal.\nDaw Lay Lay Naing rak hmuaktu in “Pukmah 505 an orhmi ihsin an suah zalen ih pukmah 50, 52 hmangin an rak kaisal. Minung covo an siatsuah, kan thin natnak dang in pesal. Kan hliamhma ah nam in an ra at vek a si. Meikhtila thawngtla suak 34 lakah 11 cu an ra kaisal” a ti.\nRalkap Motor 9 An Kap Siat Hnuah Falam Lam Ih Kirsal Tum Ralkap Pawl Cu Chin Mipi Kilhimtu Pawlin An Rak Kap\nRalkap Pawlin Thlanrawn Biakinn An Urkang Tum Nan Kang Loin A Mitsal, Biakinn Pulpit Khal An Linglet


Yangon ih um pawl Bus kan to tikah ralring cio uh si | Falam Online Media\nAugust 25, 2021 Ni Hnem Sung\t0 Comments\nAugust 22, zaanlam nazi 4 hrawngah South Okkalapa Township, veng pakhat ihsin YBS 6 mawṭaw (zuk ih lang mi) ka to.\nPaisa nawi ka nei lo ruangah zuk ih tarlangmi mawṭaw thluntu hnen ah 1000 ca ka pe ih 500 lawng in khirh. Neta ah in khrih tum siding tiah ka ruat ih zianghman ṭongloten ka to men.\nKaba Aye Pagoda bus cawlh nak kan thlen ah “1000 ca ka lo pek ih 500 lawng in khrih lai” tiah mawṭaw thluntu hnen ah ka sim.\nMawṭaw thluntu cun Saw Bwar Gyi Hill (စော်ဘွားကြီးကုန်း) luan cun kyat 500 a si tiah in ti. Kei khal cun a dik lo zawng ih paisa in lak mi duhloin “himi mawṭaw cu kyat 200 thawn kan to ṭheumi a si. Tuvek boruak ruangah 100 an ṭhan ih mawṭaw to man ah kyat 300 kan pe ṭheu” tiah thinlung thiangten ka sim.\nZuk ih tarlangmi mawṭaw thluntu cun kutthlakduh mithmai pu in thinheng zetin i hringhro ciamco ih mawṭaw par ihsin in dawi ruangah daiten ka ṭum men.\nHngilh lo nakah ti`n mawṭaw number ka zuk lai ah mawṭaw thluntu cu a ra ṭum ih ka Liang le Awwm in in tul ciamco. Culaiah mawṭaw mawngtu siding zum um mi kum upa lam mipakhat cu thirfung keng in a ra ṭum ve.\nNazetih kut thalkawknak cu a suak lo nan tu ih ka hmuh ton mi hin khuatlang mipi tlanlennak hmun pawl khal hi a him lo zia a lang ter a si. Khuavanglai rori ah mipi catbanglo ih tlanlennak hmun ah hmuhsuam ka tuar nan i run tumtu mipakhat hman an um lo. In hiil vialvial ih in zoh men. An um dan cu pakhatkhat ka cang pang le siizung lam ko saktu men ding fang khi an bang.\nHimi ca hi 100-200 sung ruangah tuar na ih ngan hrim mi a si lo. Mipuarthau, mawh le mawh lo umloin kut thlak hluahhlo hrehlotu thawngtlak suak pek vek mawṭaw thluntu an tam timi ka tarlang duh ruangah a si.\nCuruangah bus kan to tikah a cang thei cun mawṭaw thluntu umlomi to thei sehla a ṭha sawn ding tiah ka hmu. Pakhatkhat kan cang pang cun zoi fa saw a si, zo so kan theih ter ding tivek hman theitheihlo tikcucaan kan thleng ruangah kan him theinak dingah khawi kan feh khal a si le mah le mah humaw hi number 1 ah retin fimkhurten um zuam cio uh si.\n(Himi ca hi ngan a ṭha pei maw ti`n nihnih sung ka ruat ciamciam hnu ih ngan mi a si – San Linn Phyoe)\n← Tedim ih Palik 3 thih thu ah SAC ralhraang in thusuahnak a nei\nJesuh bangin ni 3 hnu ih tho saal tumtu Pastor a thi lan →\nRalkap cozah in “22222” Lamzawh Duhphorhnak neituding mipi ralrinnak a pe cia\nFebruary 21, 2021 Ni Hnem Sung 0


BOCHAN TAKTAK LAIMI KANPA ZONG A UM KHO TILO A PHUAN VE CANG – The Chinlung Post\nBOCHAN TAKTAK LAIMI KANPA ZONG A UM KHO TILO A PHUAN VE CANG\nSeptember 17, 2020 admin Local News 0\nLaimi kanpa pakhat a simi Dr Run Bik nih fiang ngaingai in a chim ko cang. Laimi bochanmi kanpa Dr Run Bik nih a chimmi cu India ram in kan ram ah rak tlun lio ahhin Aizawl ah Falam ka nau le minung sawmnga hna nih an rak ka don. Zan ah rawldumnak zong kan tuah i, zei party ah dah na luh lai tiah an rak ka hal. Cu ahcun ka lehmi hna cu kei cu NLD ah ka lut lai tiah ka rak ti hna.\nAung Saan Suu Kyi hi kan ram Democracy caah inn thong kumpi kum 15 chung a thla ngammi asi. Culawng siloin a vapa a thih lio caan zongah kawlralkap nih nih a vapa an rak hmuhter lo mi asi. Kan ram Federal Democracy a hruai khotu ding cu NLD maw asiloah USDP hi an si ko. NLD nih hin kan duh bantukin aa kan hruai kho lo men ko hnga.\nSihmanhsehlaw USDP nih cun kum 2008 i an rak tuahmi hi kum 30 chung cu an hrawh duh ka zum lo. Keimah cu NLD ka si i, NLD ah vote ka pek ko lai. Asinain CNLD party mipi hna thinlung nan lak khawh asi ahcun kai lawm tthiamtthiam ko lai. Atu ah Chin State ah MP hmun 18 le ralkap hmun 6 an zapi tein 24 an um. A cozah tleih khawh dingah cun 13 hmuh a hau.\nCNLD cu NLD lam atan lo. Mizo an ti dan cun zeiti tinak hmanh an si lo timi khi a si ko. Zeiruangah kan ti asi ahcun Central ah NLD lawnglawng a cozah an si ko lai. Laitlang ah CM zong NLD tamatah nih a phuan tthiamtthiam ko lai.Tlamtling tein vun rel cio uh. Dr. Run Bik: “India ihsi kan ram ih ka ra tlun tumah Aizawl ah Falam naule 50 tlun in in rak hmuak. Zan ah rawl in do ih ziang party ah na lut ding in ti. NLD ah ka ti.\nSuh Kyi hi kan ram democracy hrang Ih house arrest kum 15 thong tla ngamtu a si ih, a pasal thih zik lai hman i ralkap pawl Ih a pasal an hmu tir lo mi a si.Kan ram Federal Democracy I in hruai theitu ding hi NLD maw USDP+ralkap maw an si ko. NLD cun kan duh vekin in hruai cak lo men ding nan USDP+ralkap cun kum 2008 ih an nganmi ralkap le Kawl pawl ti thupik ringring nak kum 2008 danpi in kum 30 lai cu an pial duh ka ring lo.\nKei cu NLD ka si i NLD ah vote ka pe ko ding. Asinan CNLD Lai party I mipi thinlung nan lak thei ahcun ka lung a awi ve ding. Tu ah Chin state ah MP hmun 18 le ralkap 6 an zaten 24 an um. Acozah tuah thei ding cun 13 ngah a tul. CNLD hi a rung cak zet ih seat 7 ngah in a tum bik tla a rung si thei ko. 7 cu rel hlah 9 hmang a ngah thei ko. Asinan CNLD hi NLD lam a tan lo cu Mizo tong ti Dan in ‘eng ti na mah a ni lo” a si mai.\nZiangah tile Baho Central ah NLD amah lawng hruai maw NLD ho kopaw a acozah a si teng teng ding. Lairam ih CM cu NLD tamadah in a hril thotho ding.Cui ruangah rampum hnen ih thuphuang the unit CNLD chairman, Ngai Sak hnenah Thuhmaan ka lo pe duh. Mipi theih ah CNLD cun Chinram a acozah ho thei dingin ka zum.\nCentral ahcun NLD kan tan tiin. Cuti a si ih CNLD a cak tla ahcun Chin cozah cabinet ah CM le minister dang 2 cu CNLD a si dingih, NLD 2 le party dang ihsin 1 tla in acozah nan hruai ding. Central ahcun NLD kan kop ding nan ti lo cun CNLD duh hrek khat in ralkap nan kop pang an phang ho khaw. Credit: MF\nSALAI VAN LIAN THANG NIH FIANG CIKCEK IN A PHUAN KO CANG ATURU BAK


Singapore Ih Chinmi Degree Ngah Sunlawihnak Pe - Chinland Today Media\nOctober 9, 2014 5:57 am·0 comments\nSalai Nung Lian Sum – M.Sc (International Political Economic) & Mai Lal Rin Kimi – M.Sc ( Digital Media Technology)\nKan Chinmi hmuntin ah fimthiamnak kan zirih mithian sang tampi kan suak vivo. A lungawi um tuk. Ramthumnak ah tla cun tlawng țhațha ih kai a tamaw vivo.\nSingapore ram khalah kan Chinmi fimthiam zir kan tam vivoih kan Falam mi sungin degree ngah khal kan um phahphah thlang. Kan dungkum 2013 sungah FCFS sungtel sungin mi pali in degree an ngah ih FCFS biakinn ah sunlawihnak capi pek an rak si. Tuikum 2014 khalah FCFS sungtel mi pathum in degree lukhum an khum ih Chin Kum Thar puai tuahni October 5, 2014 Colhni sun mipi hmai ah sunlawihnak capi pek an si.\nHenry Van Lal Rem – (Diploma in Engineering business)\nDegree ngahtu pawl tla cu:\n1. Salai Nung Lian Sum – M.Sc (International Political Economic)\n2. Mai Lal Rin Kimi – M.Sc ( Digital Media Technology)\n3. Salai Henry Van Lal Rem – (Diploma in Engineering business) pawl an si.\nSalai Nung Lian Sum le Mai Lal Rin Kimi cu 2014 Chin National Day ah CCFs (Chin Christian Fellowship Singapore) khalin sunlawihnak an rak pe zo. CCFs cun Master degree, doctor degree cin lawngin Sunlawihnak a pek thu khal CCFs hruaitu pakhat hnen in Chinland Today cun thu kan thei. Tuikum 2014 ah CCFs in degree ngahtu sunlawihnak capi pekmi mipum 7 lai an um thu khal theih a si.\nKan dung kum ah Nge Aan Politectnic ihsi tlawng thehtu (Atu RFA Chin Radio programme ih thuphuangtu) Mai Sui Cer Chin in Falam khawpi ih tlawngta nauhak pawl hnenah “Further Study In Singapore” timi thupi thawn presentation a neih thu khal GFYO sirhsan in theih a si.\nSingapore Ah A Vei(3)nak Calai Seminar (Workshop) Nei Ding


Kum 44 Mi Pacang Won Bin Cu Mipi In ‘Cuailo Val’ An Ti – Meifar\nKum 44 Mi Pacang Won Bin Cu Mipi In ‘Cuailo Val’ An Ti\nSouth Korea lemcan thiam hminthang Won Bin in tunaite ah a zuk a tarlang ih online mipi pawlin mino te a bang lai tin an fak rero. November 10, 1977 kum ih piang Won Bin ih hminngai cu Tae‑Sik Cha ti a si.\n1997 kum ah zuknung khawvel ah a lut thok ih a lar zet, ‘Autumn In my Heart‘ timi zuknung ihsin leitlun mipi pawlin an hmeltheih. The Man from Nowhere timi a zuknung khal leitlun ih zuknung ṭhabik laksawng a ngah.\n2010 kum ah zuknung khawvel ihsin a suak ih hnangamten hringnun a hmang. 2015 kum ah South Korea lemcan thiam hminthang Lee Na-young (kum 42) thawn an neiaw ih fapa te pakhat an nei. Kum le caan an herliam vivo nan Won Bin cu ahlan vekin a nolai thotho ruangah mipi in “Cuailo Val” an ti.\nMalaysia Ram Ah Saphai Tum Zet 2 An Kai


Myanmar Hlasakthiam Raymond A Thih Hnuah A Fala In A Sungte Pawl Ting 3 A Hal – Buanchukcho\nMyanmar music band lar pakhat Idiots ih hlasaktu bik hlasakthiam Raymond cu June 23 zingah a relhnak tlangpar ralthuam kai hmunah pumpi natnak in a thi. Amah cu ralkap uknak dokalh in lamzawh duhphorhnak rak nei dah a si ruangah ralkap in kai dingin thu an suahmi a si ih tlangpar ralthuam kai hnenah a relh.\nA relhnak hmunah a caan dik in rawl an ei thei lo tlunah rawl ei lo caan an nei tam tuk cu a pumpi in a rak hua tukih pumpi naa in June 23 zingah a thi. A thih hlante ah a ngaihzawngnu cu tangka ting 3 kuat dingin a rak simih a ngaihzawngnu cun amai bulpak tangka ting cu Raymond a rak kuat. Cumi cu Raymond a thih hnuah a ngaihzawngnu in Raymond naunu hnenah a dilsal ih Raymond naunau cun a relsuak.\nHlasakthiam Raymond cu June 23 ah vui fel zo a si ih an vuinak karen ramkulh ahcun amah hringtu a nu le a unaunu cu an feh. Cumi tum khalah a ngaihzawngnu cu a rak feh lo ih mipi mak ti a hlawh zo. Cumi hnu reilo ah Raymond hnenih ting 3 a rak pekmi cu a naunu hnenah a dilsal. Raymond naunau Lapyae Gabrar cun “Ka u cu ting 3 in a zuar men a si” tiah mak ti zetin a thlah.\nThuhla cipciar an sut tikah Raymond in a thih hlante ah thil einak hrang tiin a ngaihzawngnu tangka ting 3 a rak dil ih a ngaihzawngnu khal in a rak kuat cu a thih hnuah a ngaihzawngnu cun Raymond naunau hnenah a dilsal. Cumi khal, Raymond hngilhlonak hrang online in tangka an thawh ciamco cu a ngaihzawngnu in a rak it ve si ding tiah an ti.\nRaymond ngaihzawgnu Katherine khal a relfiang aw ve ih ,tangka ting 3 cu ka dil lai ka thei lo nan, Raymond ih phone cu ka dil ngai. Cumi khal kan pahnih zuk le video lak ka duh ruangah nikhat hrang ka dilmi a si tiah a ti. Asinan, Raymond vuinak hmunah a feh lo thawn a naunu ih thusak cu mipi in an zum sawn ih Katherine cu an mawhthluk zet. vapualauaw nih a langhter mi chungin kan van char chin mi a si


Taleban pawlin Pakistan PM leh President Thah Tum - Chinland Today Media\nMay 10, 2009 1:58 am·0 comments\nThe News Daily thuthangca in a tar lang nakah Taleban pawlin Pakistan Prime Minister Yousuf Raza Gilani leh President Asif Ali Zardari leh an sungkhat pawl cu thah cimit thluh an tum tiah an tar lang. Pakistan Cozah in Taleban pawl do cimit dingih a ralkap pawl a kuat bet rero ruangah Taleban pawlhi an thin a heng zetih, Islamabad ihsi Km 150 ih hla Takht Bai an timi kiangkap ih ralkap um pawl khal a tam thei bikih thah an tumthu an puang.\nTaleban hotu cun PM Yousuf Raza Gilani cu muslim sakhua hngetzet hnuaiih suakmi a si ruangah Malakand bialih Muslim dan Shari Law hmannak ding a thlawpzet an zumih, Asinan Pm Yousuf Raza Gilani hin Taleban pawlcu nuai cimit thluh dingih thu peknak a suah ruangah Taleban pawlcun thah mailo cu duh hril dingdang kanneilo asi an ti.\nTaleban pawlcun mizan ah thuthangca latu pawlih hnenah teliphone in PM leh President an thah tumnak thu hi an simih, Himi ih tlunah PM Yousuf Raza Gilani ih suah nak khua leh Pakistan PM hlun Benezer Bhuntto phumnak thlan khal Bomb puah an tumthu an simbet. Taleban pawlin thah an tummi pawl lakah Ralbawi pawlleh civil mi bawi Upa ziang mawzatih hmin khal a tel. Taleban pawlcun hi an mithah tummi pawlcu khuitawk hmun leh can khal ah a rem can nak hmun ih thah an tumthu an sim.\nTu ah hin Paksitan ralkap leh Taleban pawlcu nasa zetin an kap aw rero lai ih Pakistan Cozah in Taleban pawl dotu dingih ralkap 12,000 a kuatzo mi ih tlun ah India ramri ih a ralkap dang pawl kokir salin Taleban pawl do tu dingah a kuatbetih tu ah hin Taleban pawl dotu dingah Ralkap 15,000 kim dingin Pakistan cun a ralkap pawl a kuatbet rero lai. Tu ah hin Pakistan ralkap pawlcun raldo nak Tank leh helicopter thawn Taleban pawlcu a kap rero laiih mizan khalah Taleban pawlih tan hmun khuar nakhmun Kahbel Tehsil ih Nunau tlawngInn pahnih leh Palik pawlih umnak hmun Taleban pawlin an laksak ih um hmun khuar nakih an hmanmi hmun pawlcu Pakistan Ralkap pawlin tlunvan ihsin Helicopter in Bomb a thlak ciamco ih lei hnuai lamih sin Tank leh meithal Machine Gun hmangin a kap ciamco ih minung 60 lenglo an thi tiah Pakistan ralkap thupuangtu cun a sim.\nPakistan ram bawmnak dingah US President Barack Obama cun dollar billion 7 pek a raktiam zo ih asi nan himi hi US rorel nak Inn Congress member in an pawmpi ta a tul dingih, himi thu ah US Congress Member pawlhi an duhdan leh an ruahdan a bang awlo zetih, Congress Member hrekkhat cun himi thu ah Pakistan in India thawi an karlak thu an tiamkam awknak thazet a neihta a ttul asi anti.


Siizung rawlpektu Naam in an Dawt | Falam Online Media\nJuly 19, 2020 July 19, 2020 Ni Hnem Sung\t0 Comments\nEngland : Siizung rawlpektu Joseph George (kum 56) cu Brighton, Royal Sussex County Hospital innchaung dot 11 nakah mipakhat in naamte thawn voi 3 a dawt.\nSiizung sungah naamte keng mipakhat a lut ih cu pa cun Mr George cu voi 3 rori a dawt tiin a hmutu mi pakhat in asim.\nNaamte dawttuar Joseph George (kum 56) le a nupi\nAmah cun, “naamte keng pa in sii retnak bizu ong dingin a fial. Mr. George cu rawl tawlreltu a si ruangah a neih mi card thawn sii retnak a ong theilo. Cutiih, bizu a ong theilolai takah naamte kengtu cun voi 3 rori a dawt” a ti.\nMr. George nupi khal anbuainak siizung ih hnaṭuan thotho a siih a mah cun, “kei cu zaan duty ka siih ka itthat lai fangah an buai. Tu ciah lawngah ka thei ve. Athuhla khal ka thei ciang lo. Naamte thawn dawttu khal zo a si ti kan theilo” a ti.\nNaamte hmangtu cu palik 30 hrawng in an hawl cih ih nazi pakhat sungah an kaaingahsaal. Amah cu kum 30 hrawng mi a siih ziangduhsan in sual a tuah, tiimlaamcia in a tuah mi a si maw? Sii duhruangah naamte a hmang mi a si pei maw? timi thei ciang dingin palik pawl in an kaaingahveten palikzung ah an hruai.\nNaamte dawttuar Mr George cu fa 2 nei zo a siih naamte dawtnak cu a nunnak hrangah ṭih a nung lo tiah palik in an sim.\n← Covid 19 nathrik kaai an um ruangah Mink rannung 92,700 Urthat tum\nNYPD Palik Motor Brake Atcattu An Kaai →\nBaby Shark Music Video in Youtube ih zohtu neitambik sinak record thar co … Top 10


Tuini Nikhat Lawngah Chin Ramkulh Sungin Tlawng Hminpe 1,796 An Um – Vapual Auaw\nTuini Nikhat Lawngah Chin Ramkulh Sungin Tlawng Hminpe 1,796 An Um\nMay 24, 2021 vapual auaw Chin Thuthang 0\nRalkap cozah cun June 1 in tlawng a phuan thok ding thu mipi theihternak a neih rual in may 24 in may 31 tiang cu tlawng hmin pek caan a si thu khal an rak phuang. Tuini cu ralkap cozah ih phuanmi tlawng hmin pek caan ni khatnak a si. Cumi ah Chin ramkulh sungin tlawng hminpe 1,796 an um thu fimzir zung hotu hnenin theih a si.\nFimzir zung hotu cun “Tuhrih ih cazin kan tuah dan vek asile tuini nikhat ah chin ramkulh myone 7 sungin hramthok tlawng ah hminpe 966, lailak tlawn ah hminpe 662, suakthuan tlawng ah hminpe 168 tiin an um. Tuini cu ni khatnak a si tikah tlawng hmin an pe tuk hrih loin a langih may 31 tiang tlawng hmin pek caan a si tikah ni khat hnu ni khat a danglam vivo ding. Hakha Kg ah 4, phun 1 ah 4, phun 2 ah 4, phun 3 ah 2, phun 4 ah 11,an zaten 25 an si. laitlak tlawng ah phun 5 ah 1,phun 9 le phun 10 khalah pakhat veve an si.\n“Falam ah tlawng hminpe zaten 244 an um ih lailak tlawng ah 168 hminpe an um. Lailak tlawng timi cu phun 5,6,7,8 tinak a si. Hihmuah cu Falam peng sung hminpe hrih an si. Tedim ahcun hramthok tlawng ah 156 le lailak tlawng ah 42 tiin hminpe an um ih suakthuan tlawng hminpe an um lo. Tonzang in hramthok tlawng ah 107, lailak tlawng ah 85 le suakthuan tlawng ah 13 tiin hminpe an um hrih a si,” tiah a ti.\nChin ramkulh sungah myone 9 an um ih Mindat le Kanpetlet myone sungin tlawng hminpe cazin cu theih a silo. Ziangahtile ,myone pahnih cu tui dinhmun an buai tukih tlawng hminpe an um khal zum a silo. Ralkap in thuneihnak an lak hlanah Chin ramkulh sungah tlawng zirhtu 13,000 hrawng an um in hminsin a si. Ralkap in thuneihnak an lak hnuah Mindat peng le Kanpetlet peng sungin CDM tuah cazin theih a silo ih cumi lo myone 7 ah zirhtu 7000 hrawng cu CDM an tuah dingah ruah a si.\nMindat Khawpi Ih Feh Hnakin Tiah Ralkap Bawi Pakhat Cu Ramleng Ah A Tlan\nRampi Thuron Daw Suh Kyi le President Win Myint Cu Hmaiton In Thusuh Thok An Si


CBANA Hohanak in Khrihtian Nauhak Zirlaibu Suahnak Le Zirhtu Pawl Thuzirhnak Nei - Chinland Today Media\nFebruary 2, 2016 2:11 pm·0 comments\nTraining Kaitu Bur Zuk\nChin Baptist Association, North America ih hohanakin Sunday School Teacher pawl cu Bethel Chin Baptist Church, Indiana ah, January 29-31, 2016 tiang Pathian thu zirkhawmnak an neiih kohhran dangdang ihsin zirhtu saya mi 127 in a cemtiang an zir suak. Nauhak zirlai cabu khal an tuahsuak tiin thu don a si.\nPastor Thang Moi, CBANA, Christian Education Department, Secretary cun hi mi thuthawn pehpar in, a facebook ah hitin a tarlang ‘Sunday School Zirlai Cabu, suah thei dingih lam in hruaitu a cak kan Pathian a hmin ka thangthat a si.’ tiin le tawlreltu pawl hnenah lungawi thusimnak le lawmnak ca khal a tarlang.\nCBANA lairelnak ihsin mino thangthat hlabu, nauhak zirlai cabu pawl hi suah dingih reltluk mi a si. Nauhak zirlai bu pawl tawlrel suak theinak dingah Rev.Dr.Thian Nun Piang sawm in Consultation khal Chin Baptist Church Huston ,TX ah an tuah tithu khal a tarlang tel.\nA vei khatnak hrang ih tuah mi, hi zirlai cabu pawl hi thlaruk sungih tuahfel theh mi a si ruangah, duhthu sam lo zetnak khal tampi a umding titla in Pastor Thang Moi cun a rel ih, hi zirlai cabu ihsin nu le pa pawl in fanau pawl hnenah Pathian thu tamsin an fah theinak a si ding khal a duhthusam a si thu a tarlang.\nKhrihtian nauhak zirlai bu hrang ih tawlreltu pawl cu; Primary – Sayamah Thawng Nei Kim (Naw Eh Phaw), Intermediate – Sayamah Joy Debbie Lyan, Junior – Sayamah Deborah Sui Khin Mawi, Senior – Saya Billy Lal Thlen Lian, Rev. Dr. Thian Nun Piang, Rev. Mangh Kheng BiakCeu pawl tla an si. Rev. Johseph Run Cung Mang in cala rem/zoh felnak a nei. Cabu namsaktu – Salai Ma Ram (Salai Mitthli), A kawm zuk nganzuktu – Salai Zuunphur pawl an si.\nCBANA sungtel Kawhhran (33) sungah (27) ihsin mi 127 an tel.#\nCBANA Khawmpi Zawhtu Ding Mipi 2000 Tluk Si Ding Zum


ihf1000 manual pdf\nihf1000 manual PDF results\nDownload PDF 'ihf1000 manual' for free at This Site. Normally, Here you can download 'ihf1000 manual' in PDF file format for free without need to spent extra money. Click on download link below to download the 'ihf1000 manual' PDF for free\ngnome display manager reference manual,gnome monosoupape manual,gnome mplayer manual,gnome nettool manual,gnome pellet stove manual,gnome-shell manually add start application,gnomoria installing mods manually,gnovate 8 manual,gnr 40 400 manual,gnr monitor manual,gnr ts902w manual,gns 400 installation manual,gns 400 manual,gns 430 flight manual supplement,gns 430 instruction manual,gns 430 pilot's guide reference manual,gns 430 waas manual,gns 430w flight manual supplement,gns 430w install manual,gns 430w user manual,\ncalculating conditional probability using a tree diagram,calculating energy flow diagram in a single trophic level,calculating energy flow diagram in a single trophic level calculation,calculating energy flow diagram in a single trophic level calulation,calculating feynman diagrams up to order 5,calculating heat from a pv diagram,calculating legal description township diagram florida,calculating natural gas riser diagram,calculating net force free body diagrams,calculating net work pv diagram,calculating phi for mo diagrams,calculating potential from latimer diagrams,calculating probabilities from causal diagrams,calculating probabilities using tree diagrams,calculating probabilities using tree diagrams answers,calculating probability with venn diagrams,calculating pv diagram,calculating rainfall attribute diagrams,calculating shear force diagram,calculating slope for pourbaix diagram,


MULUKOLH LE NAUHAK NU TE – Ethuthang\nMULUKOLH LE NAUHAK NU TE\nJanuary 14, 2018 June 8, 2018 Iris Hnem World\nNortheastern Africa, Sudan ram rawl ei-in ding harsa in paam a tlung lai ah The Bang-Bang Club ti`h an ko mi Photojournalist mi pa 4 sung ih tel ve South Africa suak Kevin Carter in rawl ei-in ding nei lo harsa ruangih thizik cuahco nunau nauhak le a sa ei ding in abawhtu Mulukolh azuk ngah mi hi ahmutu thinlungsung ah acaamrei ter zet.\nHimi zuk azuk ngah hnu 26 March 1993 ah The New York Times in azuk an suah ih news tinkim ih rel ahlawh hlei ah Pulitzer Prize for Feature Photography lawm man tiang in adong. Asinan mi hrekkhat cun zuk lak cu sim lo ahmuh veten naute sawn cuh ih bawm ding asinan ti ih mawhthluktu tla an tam.\nAward angah hnu interview an neinak ah na zuk ttheh ve ten zingnatuah tiih an sut tik ah ttongding theilawk lohli lo im mual a pho.A ne ta lam arualpi pawl ih simdaanvek asile a zuk ttheh hnu ah mulukolh cu adawi ta nan naute sawn tu cu ziang a cang leh ti cu an thei ve lo.\nAzuktu Kevin Carter cu hi zuk ruang ih thusuh, mawhthluk atuarnak le Photojournalist attuansung ih raalbuai, Meithal thawn kahthatawnak tuksum rapthlak ahmuhmi pawl ruangah thinlungbuai in 1994 July 27 (aged 33) ni ah a motor sung ah akharpitaw ih a motor exhaust pipe thlisia pawl a motor sungah thlah in a mah le mah nunnak a lak aw.\nKevin Carter hi himi zuk ruangah mawhthluk cu a tuar nasa na Sudan ram ih rawleiding neilo mi harsa an tam daanzia Leitlun ramkip in an thei phah thluh.\n← ZOHMAN IH ONG NGAMLO/THEIHLO MI TEMPLE SANGKA\nTHUKHAM 10 THINGKUANG (Ark of the Covenant) UM NAK ETHIOPIA ??? →\nEkinn sungih nunau bihthup tumtu tlak that (+VIDEO)\nMay 4, 2018 Iris Hnem Comments Off on Ekinn sungih nunau bihthup tumtu tlak that (+VIDEO)\nApril 14-16 Leitlun hmun dangdang ah hivek Thil Rapthlak a thleng (+VIDEO)\nApril 17, 2018 Iris Hnem Comments Off on April 14-16 Leitlun hmun dangdang ah hivek Thil Rapthlak a thleng (+VIDEO)\nMYANMAR scientist MI MI AUNG hoha nakin MARS leisen parah Helicopter fate thlah ding (+VIDEO)\nMay 14, 2018 Iris Hnem Comments Off on MYANMAR scientist MI MI AUNG hoha nakin MARS leisen parah Helicopter fate thlah ding (+VIDEO)


MAH ʟᴇ Kᴀᴡʟ ʜᴜᴀᴛɴᴀᴋ ᴛʜᴀᴡɴ sɪʟᴏ, Rᴀᴍ ʟᴇ Mɪᴘʜᴜɴ ᴅᴜʜᴅᴀᴡᴛɴᴀᴋ ᴛʜᴀᴡɴ ᴅᴏᴛʜʟᴇɴɢɴᴀᴋ ᴛᴜᴀʜ ᴜʜsɪ | Falam Online Media\nMAH ʟᴇ Kᴀᴡʟ ʜᴜᴀᴛɴᴀᴋ ᴛʜᴀᴡɴ sɪʟᴏ, Rᴀᴍ ʟᴇ Mɪᴘʜᴜɴ ᴅᴜʜᴅᴀᴡᴛɴᴀᴋ ᴛʜᴀᴡɴ ᴅᴏᴛʜʟᴇɴɢɴᴀᴋ ᴛᴜᴀʜ ᴜʜsɪ\nRam pumpi huapih dothlengnak tuahdan pawl zoh rero tikah a tuahtu pawl thinlung muril sungah huatnak Hatred and Anger in a luahkhat tuk. Kan thinlung ah midang huatnak a khat tuk asile thuruahdan khal a peng thluh ih lungfim te’n thutluknak tuah a harsa theu.\nDothlengnak cu hriamhrei thawn tuah rero si hmansehla, hmuitinmi (political creed, ideology, principles or beliefs) felfai neih hmaisa hi a hmaisabik ih thupimi a si ko.\n“Na ral duhdaw aw!” timi kha Jesuh thupek a siko ih, MAH duhdaw ding timi cu ka sim tummi a silo.\nMAH huatnak pakhat te lawng thinlung thawn dothlengnak tuah a hlawhtling thei fawn lo ding. MAH siloin a thil tuahmi hi hua ding kan si sawnih miphun duhdawtnak thawn dothlengnak tuah ding kan si.\nBama pawlin Bama le Buddha cu pumkhatin an fehpi ih Bama miphun cu a hlo theilo ih an pung sinsin. Bama silo khal Buddha an sicun “aw Bama na si cu!” ti’n mi anti sawnih Bama silo Bama ih rung cang an tam. Chinmi cu kan linglet! Miphun dang nupi / pasal an va neih hmanah CHIN na sit nawnlo kan ti aw cih mai.\nChinmi cun “Chinmi cu Christian kan si” timi fumfe zetih thuken neih tla hi a thupi zet. Pathian thu simtu in miphun thu a sim le “A tuahlo ding a tuah!” ti’n simaw, miphun thuhla buaipi rerotu or dothlengnak ih cangvaitu pawlin Pathian thu thawn an ti tikah “An tuahlo dingmi an tuah!” tivek ih simtu kan tamtuk lai.\nHiti’n kan feh vivo asile Pathian thu lam khalah hlohralnak, Ram le miphun humhim thuhla khalah hlawhsamnak! A pahnih in kan humhim theilo veve ding.\n1) “Cʜɪɴ ᴍɪᴘʜᴜɴ ᴄᴜ Cʜʀɪsᴛɪᴀɴ ᴋᴀɴ sɪ ” ᴛɪ ᴜʜsɪ!\n2) MAH ʟᴇ Kᴀᴡʟ ʜᴜᴀᴛɴᴀᴋ ᴛʜᴀᴡɴ sɪʟᴏ, Rᴀᴍ ʟᴇ Mɪᴘʜᴜɴ ᴅᴜʜᴅᴀᴡᴛɴᴀᴋ ᴛʜᴀᴡɴ ᴅᴏᴛʜʟᴇɴɢɴᴀᴋ ᴛᴜᴀʜ ᴜʜsɪ!\n𝐃𝐞𝐜𝐞𝐦𝐛𝐞𝐫 𝟏𝟔, 𝟐𝟎𝟐𝟏.\n← Falam peng ah Kapawknak a suak\nLungmankhung phurtu Ralhraang Lawngpi an kap →\nChin mi in Tlangak vate Sinak dik kan thei Ciang Lo, Vate lakih Fim bik an rak si ziar


Delhi ih um raltlan pawl in lamzawh - Chinland Today Media\nFebruary 2, 2009 12:07 pm·0 comments\n02-02-09: Kawlram raltlan India khawpi New Delhi ih um pawl cu tuini 02-02-09 nazi 1:00 ah Delhi hmu lilai Janta mantar lam pi ah lamzawhnak nasa tak an nei. Bus (2) ih a feh mipi 100 vuakvel lamzawhnak sanbik cu 1990 election ih nehtu NLD, SNLD, ALD ZNC, MNDF, PND le NDPHR pawl kawmkhawm aw in Daw Aung San Suu Kyi (NLD), U Khun Tun Oo (SNLD), Min Ko Naing ( 88-Genaral student leader) le phungki hotu pawl suah theh ding an dil.\nLaam zawhnak ahcun Dr Tin Swe le mi dang pawl in thusimnak a neih hnu ah naingandaw tachin sak nak an nei.\nNi 29-01-09 khalah NLD party pawl cun leitlun ramkip ah theipi le aupi ding in pawlsawmnak a nei zo. Kawlram raltlan Delhi ih um pawl ih sim vivo nak ahcun a ni-ni hin kawl cozah a se vivo, a hleice in kan dung Cyclone thlisia ih kan ram a nuai ihsin kan ram mipi in in ei lam ah harsatnak an tawng a sinan, a cozah cun ziang hman a theihpi duh lo tin an sim.\nKum 1990 nehnak a cotu party pawl in a cozah pawl ih daan hrampi duanmi an pawm lo thu le 2010 ih hrilawknak a um ding khal an duhlo thu an rak than zo. India ih raltlan pawl cun an harsatnak leitlun ih theipi sinsin dingin le kawlram a venghnen ram pawl hnen ah Daw Aung San Suu Kyi suahlohli dingin an dil.\nMilitary Rule…………….Down Down\nWe want…………………Human Rights\nRelease Release………….All political Prisoners\nFree Free…………………Aung San Suu Kyi\nWe urge…………………..India support\nWe shall fight…………….We shall win


LP: Life is strange (7)\nLP: The Sims 4 / Season 2 (16)\nQuick Play: The Sims 2 (1)\nThe sims 4 (166)\nDefiFreakyBoo © 2013. Motiv Vodoznak. Používá technologii služby Blogger.


Tedim Ah Mithi Inn Ihsin Tlung Pacang Cu Ralhrang Pawlin An Rak Kap That – Meifar\nMay 6, 2022 admin Lawrkhawm 0\nChin State, Tedim khua ah mithi inn ihsin tlung pacang kum 25 mi Pu Kap Suan Kham cu ralhrang pawlin an kap that. Pu Kap Suan Kham hi fa pahnih nei a si, May 4, 2022 zan nazi 9:00 hrawngah bike thawn a tlung ih tlawnginn kiangah ralhrang pawlin an kap that hnuah a ruak an la. Ralhrang pawl cu tlawnginn ih umhmun khuar an si.\nRalhrang pawl ih cerek cu kiangkap inn ah a luttlang ih ihkhun parih um mipa pakhat ih kawng ah ava ngah bet. A zan inn a tlung lo ruangah a nupi in a seherh tuk, meithal awn an theihnak tlawnginn kiangkap ah an va hawl ih a lukhum le a kedam an hmuh hnu lawngah an kap that ti an thei.\nA ruak cu Tedim senpi siizung ah an ret lai ih lak an siang lo. Ralhrang pawlin an thuthang sungah ‘Rinhlelmi bike mawng pahnih cu kan dingter ih an ding duh lo ruangah kan kap. Mipa pakhat kan kap ngah ih a kutsung ah Lai meithal pakhat le cerek 20 kan hmu” tin thuthdang diklo an tarlang.\nAn sungkhat in, “Tuisun ah ralhrang pawlin Lai meithal le bomb an rung keng ih a ruak thawn an zukpi. Pu Kap Suan Kham hi hriamkai a si lo, innsang harsa zet an si ruangah innsak in eihawl a si. A ruak cu ralhrang pawlin in pe hrih lo, a taksa parah meithal kahnak hliamhma 5 le nam ih dawtnak hlimahma aum. Meithal in an kah hnuah a thih hlanlo an dawt a si ding” a ti.\nTleirawl An Pawngsual, Palik Sakhan Ah Thubuai Ava Thehlut Ih Palik In Arak Pawngsual Bet


GFYO | GFYO\nTag Archives: GFYO\nPh.D. zirsuaktu thiamhleice Falam mino Dr. Salai Cung Nawl Thawng sunloih upat peknak\nKorea ram ih Chung-Ang University ah Systems Biotechnology thawn Ph.D. a zirsuak tu Falam mino, GFYO president rak tuan dah (2014-2015) tu, Dr. Salai Cung Nawl Thawng cu April 16, 2018 ah capi le lai puan thawn sunloihnak kan nei asi.\nChinland Tour Guide website tlangthannak nei\nFebruary 1, 2017 ah Chin ramkulh khualleng kaihruaitu ( www.chinlandtourguide. com) cu mipi zoh theih dingin tlangthannak kan nei asi. Himi website ah Chin ram ih khuapi pawl, hminsintlak hmun pawl le feh thei daan a phunphun tin famkim zetin hmuh thei asi. Cuhleiah Chin ram a tlawng duhtu miphun dang le Chin ram thu […]\nA hmaisabik ‘Run Inn Tlun Kum” le Lai puai pawl ah sumpai tanpi nak nei\nFalam Kum 125 Kim Puaipi, Ruunin Tlunkum, Falam Sizung leh Zatlang Innpi Kum 100 Kim Puaipi, Lai Phunpi Ni Puai cu February thla, 2017 ah Falam khua ah tuah siih GFYO khalin sumpai ting 5 thawn tanpi nak kan nei ve.\n2017 cazir kum ih subject zaten distinction a ngahtu tlawngta sunloihnak nei\nGFYO in kum tinten phun 10 All D thawn tlawng a thehtu Falam mino, thiamhleice tlawngta pawl laksawng peknak a nei theu vekin 2017 cazirkum khalah All D thawn phun 10 a thehtu Sim Cing khua, Falam ih Mai Lal Nun Mawi cu sunloihnak capi le sumpai ting 1 peknak a nei a si.\nFalam le Kalay ah Phunsang tlawng pehzomdaan le fimzirnak lam theih tha phunphun ‘education talk’ tuahsak (July, 2017)\nPhunsang tlawng pehzomdaan le fimzirnak lam thawn pehparin “Education talk” cu July thla ni 22 ah FBA hall, Falam ah GFYO in hmalakih tuah asi. Tlawngta le nu/pa zaten mipum 110 lai an kai thei. Thusimtu pawl cu- Hakha College ihsin Saya Van Ro Sum in ‘Phunsang tlawng pehzomdaan le major hril daan phunphun’, Tahan […]\n‘I Love Falam’ Tshirt thawn fund hawlnak nei (October, 2016)\nGFYO cun 2012 laiin khua le ram hrangah nasazet in hna a rak tuan zo bangin tukum khal ah project tampi tuansuak ding a nei. Cui’ hnatuannak ih atulmi sumpai hawlnak hrang “I Love Falam” tshirt suahin leilung pumhlum ih laimi tambik umnak ram pawl asimi USA, Australia, Singapore, Malaysia, Korea le kawlram ah zuun […]


KNU in Thailand ramri ih Ralkap buuk an siim cu Ui le Ar tlan bangin SAC ralkap ṭhenkhat an tlan hlo - Falam Online Media\nKNU in Thailand ramri ih Ralkap buuk an siim cu Ui le Ar tlan bangin SAC ralkap ṭhenkhat an tlan hlo\nKaren National Union hmunram a si mi Thailand border ih သောလယ်ထာ့ (မဲ့စန်လက်) SAC ralkap buuk cu April 27 zingthlapit ah KNLA ralkap in an siim ih caan reilo sung, zingpit nazi 6 hrawng ah an lasuak thei.\nCumi thu cu KNU ṭuanvonei Padoh Saw Taw Nee in Reuters hnen ah felfai zetin a sim thei ih mithi umzat le SAC ralkap kaingahmi cazin kan zohciang rero lai a ti.\nFighting erupts in Myanmar; junta to 'consider' ASEAN plan https://t.co/3asKyC1CwW pic.twitter.com/kKQYsQYnz7\nKaren Information Center le local media ṭhenkhat khalin Karen National Union ralkap branch pakhat a simi Karen National Liberation Army in Thailand border ih SAC ralkap buuk an siim thu an tarlang ih ralkap ṭhenkhat cu Ui le Ar tlan in hramlak ah an tlan hlo tiah an tarlang.\nThailand rallam ih um khuami pakhat in “zingpit khuavang zik nazi 2 sung hrawng ah an lasuak thei. Ralkap buuk an urkang mi khal kan rak hmu. Cun, ralkap ṭhenkhal hramlak ih an tlan lai kan hmu” a ti.\nKNLA ralkap in သောလယ်ထာ့ (မဲ့စန်လက်) ih SAC ralkap buuk cu tuhlan ihsin an rak kulh cia ṭhepṭhimi a si. Kan dung zarh lam khan ei-in tlasam harsa in an rak um zo ih cuvek dinhmun an si ruangah olsam ten SAC ralkap buuk an lak theimi a si.\nMin Aung Hlaing hohami kawl ralkap in Myanmar kumpi cozah thuneihnak an la hnu February 1 ihsin thok, KNU in a ramsung ih um SAC ralkap buuk ṭhenkhat cu a hahaa teten a la vivo ih hmailam caan khalah a la vivo ding zum a um tiah ramkhel thiamsang pawl in an rel.\n← Mindat boruak sosang, SAC ralkap hmai an nor vivo ih khuasung an neih thlang\nSAC ralkap in CDF-Mindat hnen ah Kahawknak cawl hrih dingin zangfah an dil →\nYangon ih GTB Bank an luhcilh lai video a puut darh\nAugust 30, 2021 Ni Hnem Sung 0\n$ 36 million man MI – 35 Vanzam KIA in kapthlaksak\nMay 3, 2021 May 3, 2021 Ni Hnem Sung 0


ASEAN Hruaitu Pawl Kawlram Ah Sumpaifimrelnak Thurel - Chinland Today Media\nFebruary 28, 2012 10:33 am·0 comments\nIrrawady – Association of Southeast Asian Nations (ASEAN) ih sumpaifimrelnak (Economy)Minister pawl cun Kawlram khawpi thar Naypyidaw ah thurel khawmnak an nei. AEC 2015 tiih kawh sumpaifimrelnak ih mipi hmunkhat ding ruahsannak leh tumtahnak pawl an rel tiin thu dawn a si.\nAsean hruaitu pawl in Asean ram tel hmuahhmuah thilzuar sukzo ih tlaksamnak leh ngiarnak ziangmi pawl ah nei ding tile kum 2012 ah ziangmaw tizat tuahfel thei ding ih hmalaknak neih ding thu khal an rel.\nHi avei 18 ASEAN ram hruaitu upa pawl thurelkhawmnak ah Southeast Asian Minister pawl leh Asean ram ihsin sumpaifimrelnak zirsang palai pawl khal an telih Kawlram president Thein Sein leh zungkai upa lak ihsin Home Affairs Lt-Gen Ko Ko, leh Minister for National Planning and Economic Development Tin Naing Thein khal an telve.\nAsean’s Secretary-General Surin Pitsuwan cun tui Kawlram ih thlengawknak leh thansohnak hrang hmalaknak a tuah mi hi 2014 ih Asean ram chairman ding hrangih a timtuah awknak hrang a si ti khal hi thurelnak ah a sim. SEA Game lehnak khal 2013 ah Kawlram in la ding.\nAsean ram pawl cu Brunei, Burma, Cambodia, Indonesia, Laos, Malaysia, Philippines, Singapore, Thailand leh Vietnam pawl an si.\nMyanmar In VISA Ṭullo Ih Japan Tlawn Theinak Tuahtum\nASEAN summits ah Kawlram PM telve ding\nThein Sein Le Philippines Hotulal Aquino Thureltlang\nBophy Typhoon In Philippine A Nuai


Na Todan Le Mizia – Times Of Chinland\nMinung in mizia bang aw lo kan nei cio ih cui’ kan mizia bang aw lo khal in san tampi a rak nei theu. Mithiam pawl in kum reizet an zingzawi rero hnu ah minung kan todan pawl ih san a nei theh ti a si ih phun 5 in an then. Tui an thendah ahcun tokham parih kan todan a khihhmuh bik in a lang.\nHimi an zingzawinak hi a dik thluh rori tinak cu a si cuang lo ih a tamsawn an hmuhsuahmi sung ihsin an pholang mi a si.\n1.Zuk hmaisabik ih ka hmuh vek in ke kaak ,khukcip ih to theu pawl mizia cu – Buainak pakhat khat an ton tikah reipi an ruat buai ciamco dah lo ih thu relcatnak an nei lohli theu men. Kom an nuam ih ziangtik lai caan khalah hahdam zet in an um thei . Nuahak bangin an thinlung a tha ih thincin an nei lo tlangpi ti a si .\n2.Ke pakhat khuk tlunih ret tahrat ih to theupawl mizia – A tak ih tuah aiin ruat[ dream] rero ih caan hman an duhsawn. An thluak a thazet ih thilthar tuahdan an thiamzet tlunah pawlkom ih hruaitu an si duh tlangpi. An phur thei ringring ih khualtlawn paih zettu an si. Thu relcatnak an tuah zo tikah an thinlung an tibuai duh nawn lo ih huai zetin hmai an nawr ngam ringring ti a si.\n3.Ke hnuai ciip ih tlun lam kaak derder thawn to theupawl ih mizia – Hipawl hi mai thu duhzet lole mai ruahnak te ih um duhzet pawl an si. Midang ih tikfial an ngaina lo ih phurrit pek khal an duh lo zet. Thuamhnaw lamah an cangkang zetih anmai kaih ding an hril thiamzet thung. An tlaksamnak bikmi pakhat cu thil ziangkhal thupi tuk ih ruah an nei lemlo ti a si .\n4.Ke ciip ih to theupawl mizia – Hipawl hi ziangtik lai caan khalah a tlaitu si an duh dah lo ih thleng hmaisatu an si ringring theu. An teima zetih an zuam zet tlunah tuah duhnak thinlung hnget an nei. An thinlung a tlaitluang ih kom nuamzet an si tlunah a hmun le caan mil in an um thiam vivo ti a si.\n5.Ke hnih rori kawi deuh ih to theupawl mizia – Fiang deuh in kan rel asile model pawl todan tlangpi a si ko. Hipawl hi ziangtik hman ah an manhlap dah lo ih a caan te ih thil tuah theupawl an si. Hna an tuan khalah caan bi-khiah neizet in an tuan ih lungruh caan an nei theu. Tumtahnak sangzet an nei bangin an zuam ih an taksa mawinak an ngai pawimawh zet si.\nNa zum le zum lo ah mawh kan phur lo, mithiam pawl ih an zingawidan a si bangin mi tampi ih theih cakzetmi a si ruangah kan tarlang ve men a si.\nNunau Dan Neih Lai Ih Tuah Lo Dingmi Thil Thupi 10


Thluasuah Lungawi Peknak - Chinland Today Media\nJanuary 25, 2009 1:31 am·0 comments\nBawipa in lo thluasuah in lo kilveng hram seh. – Mipum. 6:24\n– Suahlannak 12-13\n– Matthai 16\nKan kawhhran in khawm baan zawngah “Bawipa in lo thluasuah in lo kilveng hram seh! Bawipa cu nan parah zaangfahnak le lainatnak nei hram seh! Bawipa in a mit-hmai ttha lo pe in daihnak lo pe hram seh!” tiah pakhat le pakhat zoh aw phah in thluasuah kan pek awk tikah kan thinlung a nuam (Mipum 6:24-26).\nNipi Ni veikhat cu lungthawhnak a ra thleng ti ka thei. Ka hmailam ih tokham tluan ah Oscar le Marian Carlson te nupa an to, tthit-umnak kum 62 rei zomi zumtu tthazet an si. Thluasuah peknak kan hun saal thok vete’n Oscar in a nupi Marian ih kut a laak ih thluasuah lungawinak thu cu hmaiton ih zoh aw phah in an saal. An kiangnai ih ummi pawl in thawthang lo tein, duhdaw awzet le lungawi hmel thawn an zoh awk cu an mit sir tein an zoh cio.\nPakhat le pakhat thluasuah pek awknak cu a daan kel ih khawm baannak men a si lo; Pathian ih tthatnak midang in an co theinak dingih thlacam sak awknak a si. Cuti ih tuah a si tikah Oscar le Marian teih nupa cu sullam neizet in an lung a nuam. Midang thluasuah kan pek tikah Pathian in Khrih thihnak ihsin kan hrangah in tuahsakmi lungawinak kan langtermi a si (Heb. 13:10-21).\nBawipa, in thluasuah awla midang thluasuahtu i siter aw,\nNa thuthangttha lungawi te’n ka phur ding;\nA ttulzettu thlaraulam mifarah pawl bomtu dingah in hmang aw,\nMidang hrang thluasuah i siter aw tuih ni ah.\nPathian in thluasuah in pek, midang hrangah thluasuah kan si ve thei.\nZaangfahnak Kiltu Ttha


Ralhrang Pawlin Raltlan Beunak Thlam Cu Bomb In An Kap Ih Raltlan Mi 9 An Thi – Meifar\nRalhrang Pawlin Raltlan Beunak Thlam Cu Bomb In An Kap Ih Raltlan Mi 9 An Thi\nApril 17, 2022 admin Myanmar 0\nApril 12, 2022 simlam nazi 4:00 hrawngah ralhrang pawlin raltlan beunak cu bomb in an puah ih sahimnak hawl raltlan mi 9 cu a hmun ah an thi. An puakdarh thluh. Ralhrang 70 hrawng in Magway peng, Tashu khua an nuai ciamco, khuasung mipi pawl cu sahimnak hawl in hmun dangdang ah an tlan.\nTualsung mi pakhat in, “Tashu khuami 9 cu ralhrang pawl bomb puak ruangah an thi. Hliamhma nasa zet an tuar, himi sun ah Kaingma khua ih feh an tum ih ralhrang pawlin an hmu. Ralhrang pawlin bomb le meithal in an kap ciamco ih bomb in a tla ngah” a ti.\nMithi pawl cu sungkhat naivai an si ih nunau 8 le mipa 1 an si. Tashu khua kiangkap ih um khua 20 ih mipi pawl cu raltlan in an um, ralhrang pawlin an inn khal an urkan sak. Raltlan pawl cu ramlakah an um ih ei le in lamah harsatnak an tong, ralhrang pawlin PDF umnak ih an zummi cu an kap hluahhlo ṭheu.\n‘Hellram Kua’ An Timi\nKalaymyo, Yazagyo Khuami Dalan An Kap That


Italy Sibawi In A Tuamhlawm Mi Damlo Nunau Cu A Itpi Asilen An Dam Ding Thu A Sim Ṭheu – Meifar\nItaly ram ih siibawi hminthang kum 60 mi Dr. Giovanni Miniello hi a danglam zet. Nunau damlo a tuamhlawmmi pawl cu amah thawn an ittlang asilen damnak an ngah ding thu a sim thei ih damlo nunau tam zet a bum ngah zo.\nA thuhla an theihsuahdan cu damlo nunau kum 33 mi Anna Maria in a sunglam a ṭha thei lo ruangah ava pan, siibawi cun midang vek thotho in arak thlem ih sullam damlonak a neih thu a sim thei. A damlonak ruangah nau khal a keng thei lo dingih a rei tikah a natnak hi cancer ṭihnung zet ah a cang thei arak ti.\nAsinan, amah thawn an ittlang asilen a natnak cu a hlo vuarvi ding a ti, a taksa ah natkhamnak siivai a dawt’aw zo thu a sim thei ih cumi in nunau sul sungih um nathrik cu a thianfai thei tin a bum. A tuamhlawm lai khalah a pawhte a thamsak ih “Nunau pawhte te hi ka ngaina tuk, cancer nat ihsin nunau tampi ka rak runsuak zo” a ti.\nAnna Maria in a thilton cu tualsung media La Iene TV show hnenah a sim thei ih La Iene TV show pawlin sibawi nunrawng ih cangvaihdan cu haisuak dingin lemcan thiam an ruai. Nunau lemcan thiam cu sullam damlo vekin an va piahawkter hrim ih sibawipa thawn ittlang dingin a lungkim.\nCutin hotel ah an ittlang zik ciah tiah La Iene TV show pawlin an va lutchilh ih a thiltuah ṭheumi cu an kai ngah. Hotel sungah cun sibawi cu a kor khal arak phelh’aw thluh zo, sibawi in, “Minung nunnak tampi ka runsuak zo. Kum 40 sungah nunau 100 lenglo ka rak tuamhlawm dam. Damlo nunau pawl hi in itpi dingin ka nor dah lo, an duhhrilnak in ka tuamhlawm dam” a ti.\nThuneitu pawlin sibawi hur cu an kai zo ih an thuhla cu an zingzoi vivo ding, arak tuamhlawmmi nunau tam zet khalin thubuai an ra thehlut ve ih ṭhenkhat cu natnak hi an ṭih ruangah sibawi ih fial vekin an cangvaih thu an phuangaw.


Japan Ram PM Thar (SBT) - Chinland Today Media\nJapan Ram PM Thar (SBT)\nSeptember 17, 2009 11:26 pm·0 comments\nJapan Ram PM Thar\nJapan ram Parliament cun tuisun ah an ram Prime Minister thar dingah Yukio Hatoyama cu an nem hnget ih, PM ih nem hnget a si hnuah Yukio Hatoyama cun rin umnak thutiam nak a neihcih. Japan ramhi a liancia kum 50 sungcu Liberal Democratic Party ih thu neihnak an rak co ringringih, Kandung thla ih an rilawk ah khan Opposition Party Democratic Party Of Japan (DPJ) cun neihnak a co a si.\nJapan ramhi rorelnak Parliament Inn hnih nei an si ruangah DPJ hin Parliament Inn hnih ih thu neih nak co bandingcun Party dang a ttuanpi a ttulih cu ruangah Party fate pahnih Social Democratic Party leh People’s New Party thawn ttuantlang dingin thuthlung an tuah ih cu ruangah Parliament an thu neihnak an co thei a si.\nKandung thla an hrilawk ih DPJ Party an thin ihsi khan an Party hruaitu Yukio Hatoyama cu PM dingah an ruatcia ih, an ruahcia vekin tuisun ah Parliament in a nem hnget a si. PM thar Yukio Hatoyama cun raldo nak kan thok thlangdingih Leitlun sumpai tlasia ruangih harsat nak um pawlcu nasa zetih kando a ttulih cumi cu tui Japan ram Cozah ih raldodingmi tumbik a si a ti.\nPM that Yukio Hatoyama hin a Cabinet Minister tharding pawlkhal a ret zamrang zum a siih, Foreign MInister dingah cun Katsuya Okada a ret cihzo ih Finance Minister dingah Cozah hna sangpi rakttuan zotu Hirohisa Fujii a ret cihzo. Cozah hnattuan dan kilkhawitu ding National Strategy Bureau hotu dingah Naoto Kan khal a retcih.\nAustralia Lawng Ralkap Pawlin An Kai\nZarh hnihsungih a voi 4 nakding Australia lawng ralkap pawlcun an ramih luhruk tum minung 60 cu an to nak lawng thawn tuisun ah an kaisalih, Hi lawnghi an ram thlanglam ih um Broome ihsi Km 420 hrawngih hla tipi thuanthum parih an kaih mi a si.\nAustralia Cozah thu neitu pawlcun an mi kaihmi pawlhi khuiram mi tileh khuiramih si rasuak an si tikhal an sut fiang hrihlo ih an ram thlanglamih Christmas Island pantum an si tiah an sim. Australia Home Minister, Brendan O’ Connor cun leitlun sumpai tlaksiat ruangih harsat nak ruangah ram rethei deuh ih um minung pawlcun ram cangkang deuh ah kuli hlawhnak ding hawlin luruk nakding tikcucaan remcang an bawhih, hi tivek ruangah danlo ih sum dawnnak khal a luar a si a ti ih Australia Cozah cun a ramri cu fiangzetin a thlir ringring a si a ti.\nVenezuela Cozah In US Puh\nVenezuela President, Hugo Chavez cun an ram tibuai leh harsat nak thlen tumah US a puh ih, Venezuela ram kilhim nakding ralthuam leinak dingah Venezuela ramcu Russia in dollar Billion 2 a cawih ding thu khal a sim. Russia in hi paisa a cawih mi ihsin Venezuela ramcun ralthuan Tank T-72 leh T-2 leh raldo nak Vanzam kapthla thei S-300 Rocket pawl a leiding,\nVenezuela ramin ralthuam leinakih sumpai tampi a cem naksan hi an ram Inn hnen Comlombia in an ramsungih US ralkap pawl a umter ruangah a siih, Comlombia ram Cozah cun US ralkap an ramsungih a umter naksan cu mi ramdang tibuai tum leh hnaihnawk tum ruangah asilo ih a ramsung leh kiangkap ih misual Tapung leh rit theih thil zuarihsumdawng pawl donak dingah a si tiah thu a suah,\nAsi nan Colombia Cozah thusuah mihi Venezuela ram Cozah cun an pawmlo ih US leh Comlobia cu Venezuela ram tibuai tum leh harsat nak pe tumah an puh. Venezuela President, Hugo Chavez cun Russia hnenihsi ralthuam an leiding mi pawlcu ramdang pawlin an ram an tibuai tummi rakkham nakding a si a ti. Venezuela President, Hugo Chavez hin zawi ramhmin hman a sallo nan US a tiduh naksan ih ruah a siih, Tui dinhmun ah do awknak khal thleng sehla, Venezuela cun zinen Oil cu daih aw tawk ding a nei a si a ti.\nRussia leh Venezuela hin nikum khalah ralthuam leinak ding paisa Billion 4 hmangtlang leh cawih aw dingin rualrem awknak thuthlung an rak tuah zo ih, Hi thuthlung an raktuah mi ah hin Venezuela in Russia tuahmi raldo nak Vanzam leh Helicopter, leh Kalasnikov Rifle 1,00,000 leinak ding khal a tel.\nIsreal Leh Iran Ttih Aw Lo\nIsrael Prime Minister, Benjamin Natanyahu cun mizan ah Jerusalem ih Thuthangca latu pawlih hmaiah thu simin Iran Nuclear cu Isreal cun a zoh fiang ringringih, Iran Nuclear ralthuam humpi kapse dingin Isreal cun\nEuropean Parliament Hril Aw\nBritish PM Burma Ram A Tlawng Ding\nThailand Prime Minister Thar


Hnawmhne Samtu Pacang In Mask Pakhat Lawng A Nei Ih A Fanu A Bunter Sawn – Meifar\nAugust 10, 2021 admin Leitlun 0\nCovid-19 natsia in leitlun ramtinkim a nuai ciamco ih pampi a tlung. Face mask le kutkolhnak cu nitinten kan ṭulhaimi thilri ah an cang, duh vekin hnaṭuan a theih nawn lo ruangah mask man khal nitinten a kaiso vivo.\nṬhenkhat hrangah cun buainak tham a si lo ding nan lamzin kap ih um, inn le lo neilo hnawmhne sam ih khuasa pawl hrangah cun mask leinak ah an buai.\nNitin eicop hawl pawlin Covid-19 aiin rilrawng tihal ih thih an ṭih sawn ruangah sumpai hawl dingin an poksuak. Philippines, Manila lamzin kap ah pacang pakhat in a fanu te a hruai ih hnawmhne an sam vivo.\nSiizung kiang an thleng zawngah pacang in a mask pakhat cu a fanu a bunter sawn. Mithmutu in arak zuk ngah ih Twitter ah a tarlang cu tulai ah a lar zet. @ceegreen14 timi account neitu in “Tuizing siizung lam ka feh laiah pacang pakhat in a mask neihsun cu a fanu a bunter sawn. A ningnat um tuk, kan ram cozah in hivek pawl hi a kilkhawi a ṭul” tin a tarlang.\nPhilippines mipi pawl ih thinlung a neh zet ih an rampi cozah in tuvek boruak sia lakah miharsa pawl a kilkhawi ṭul tin an au rero, cun zuk sungih pafa khal bawmnak pek an duh ruangah khuitawk ah an um tin an zingzoi rero lai.\nPDF Mino Pakhat Ih Hringtu Nu A Thi


Pu No Than Kap; Maw, Thantlang Khuapi, Na riahsia hlah, thanau in um hlah! – The Cherry Par\nPu No Than Kap; Maw, Thantlang Khuapi, Na riahsia hlah, thanau in um hlah!\n2017 Chin National Conference ah a hmaisabik Thantlang khawpi ka thleng. Cui hnuah vei hnih ka thleng. A khua umnak hmun a nuam, Inn ṭha ṭha a tam, khawsung zalampi a nuam a ṭha. Mirang in Chinram uk tumin an do laiah, Mirang dotu Lal hminthang,_ Sihzang Lal Khaikam, Tlaisun Lal Pu Conbik, Zahau Lal Nikual, Sukte Lal Kamhau le Lusei Lal Bengkhuaia pawl lakah Thantlang Lal Pu Lalluai khal a telve.\nTunaite ram buai ruangah Thantlang khawpi inn 20 tluk a kang, mipi khal hmundang dangah himnak hawlin mitthli thawn an tlan thluh ti thu ka thei. Mindat khawpi khal Thantlang vekin inn kang a um lo nan a ṭhing riamri thluh.\nChinram khawpi in hivek riahsiatnak a tawn tikah, ka riah a sia, pawi ka ti. Ziangruangah hivek riahsiatza a thleng timi napin i ruatter. Riahsiatnak thlentu hrampibik cu “Mai um lonak dingih um an um ruangah” a si. Chinram ukbet kumkhua tumtupawl in an um lonak ding Chinram Thantlang khua tiangin, hmun khuarin an um ruangah a si.\nRampi pakhat din (Founding a nation) timi hi a awl lo. Mitthli, thlan le thisen tampi a luan hnu lawngah zalennak dik hmuh a si theu. Israel in kum 3000 rei hnamdang sal (uknak) ah an um hnu 1948 lawngah Independence an ngah bangin Chinram khalin ṭuan rero phah, thinsau ten hngak phah in kekar thiam vivo hram uhsi.\nMaw! Thantlang khawpi.. Na riahsia hlah, thanau in um hlah! Na damnak dingah Zalennak Cerlian Ninu a suak leh ding.\nZuk: Riahsiatza Thantlang inn kang le khawlak dinhmun. Thlacamnak thawn thilri, paisa le Bawm thei dan dan in bawm cio uhsi.\n← Breaking News: Hakha Dalan Tumtlang Meithal in Kah a Tong, a Zualhma!\nHo tal nih hi pa Salai Lungthli Tum hi tha tein rak chimtuah u! →


ASUS ZENBOOK Flip 14 UX463FL-AI025R in Köln kaufen | Notebook Köln\nVerkaufspreis € 1.939,00 (einschl. 19% MwSt.) >>bei Abholung im Geschäft\nProzessor Intel Core i7-10510U (bis zu 4.90 GHz, 8 MB Cache)\nTagged 1 Tb ssd, 16 GB RAM, Asus, Convertible, Core i7, glänzendes Display, Touch Display, Ultrabook, Windows 10 Pro.\n« ASUS ProArt StudioBook Pro 17 W700G1T-AV046R\nASUS ZENBOOK 15 UX534FTC-A8332R »


Hillary Clinton West Bank Ah Thlengzo - Chinland Today Media\nMarch 4, 2009 5:10 pm·0 comments\nUS Secretary Of State Hillary Clinton cu Palestinian Authority hotu pawl tawngding in West Bank a thlengzo ih. Mizansun ah khan Jerusalem khawpi ah Israel ram hotu pawl a tawngzo. Hillary Clinton hin Palestinian Authority President Mahmoud Abbas a tawn hlanah\nPrime Minister, Salam Fayyada a tawng hmaisading. Palestinian hruaitu pahnih hin Hillary Clinton hnenah hin Israel in Gaza fehnak lamzinpi a phihsak ringring mi awng sal dingin leh\nIsrael in hmunram kau sinsin luahtumih Inn a sak tum vivo micu titawp dingih Israel nawr dingah Clinton hi an rakdil zum asi.\nHillary Clinton hin mizansun ih Israel hotu pawl a kawm nakah America Cozah cun Palestinian ram hrantei umter cu tha a tithu sim in Israel hrang khalah a thilttha sawn a si ding ticu US Cozah ngaidan asi tiah Israel ram hotu pawl hnen ah asimzo. Hillary Clinton hin Palestinian Authority hotu pawlhnen khalah America cun Palestinian cu State dangtei tuah cu a duh bikmi asi tiah asim dingah zum asi. Gaza hi Hamas pawlih Uk mi asiih. Palestinian Authority Hotu Mahmoud ih hruaimi Fatah, pawl thawcun an hua aw zet ih Fatah, Pawlhi West Bank ih um an si, Hamas pawlcun Hillary Clinton ih khualtlawn leh thusim mi pawlcu zianghman ah an neih lemlo.\nBritish PM White House Ah Thusim Ding\nBritish Prime Minister Gordon Brown cu US President Barack Obama leh mi pawimawh dang tawngding in Washington a thlengzo ih. US rorel nak Inn White House ih Congress Inn hnih Menber pawl hmaiah thusimnak a neiding. Gordon Brown hi US White House ih British PM thurel tu 5 nak asi ding, Tui hlanah Winston Churchill, Clement Attlee, Margaret Thatcher, leh Tony Blair pawlin an raksimzo. Gordon Brown hin US President Obama hi a kawmcih ih Obama cun UK leh US rualpi that awknak leh laicin awknak cu a hnget vivo dingtiah a sim.\nIndia cun a mai tuahmi BrahMos Cruise Missile cu March 4th, 10:30 AM ah Rajasthan nelrawn Pokhran ihsin a kapsuakih. Hi Missile tharhin Km 290 ih hla a kapban asi. Defence Research and development Organisation (DRDO) cun hi Missile hin a tumtah nak hmun a kap ngah asi tiah an sim. Hi Missile hi Russia mithiam pawl thawi an tuahtlang mi asiih.Hi BrahMos Cruise Missile hin minit hnih leh a hrek sungah a tumtah nak hmun cu thazetin a kap ngah asi.\nHi Missile an kah sin nakah hin Deputy Army Chief, Lt General\nM S Dadwal leh mi pawimawh dangdang an tel. Tui kum January 20 ah khan himi vek Missile hi anrak kapsuak zonan a tummi hmun a kap ngah theilo ih tu ah cun an tuah thatsal ruangah a tummi thaten a kap ngahthei sal asi. BrahMos timi hmin hi India ramih tiva tumpi Brahmaputra hmin leh Russia khawpi Moscow hmin la tlangin an tuah mi asi. Hi Missile hi a puak awn hnakin a Cerek a zuangcakih hnakum ah cun India ralkap pawlhin 240 neih man an tum asi.\nSri Lanka Cricket Team Kaptu Ah Pakistan In- India Puh\nMizansun ih Pakistan ram Lahore khawpi ih Sri Lanka Cricket Team pawl zoti theihlo misual in an kahnak thu ah. Pakistan Interior Ministry hotupa Rehman Malik cun Hi buainak tuahtu misual pawlcu Pakistan ram inn hnen pawlin Pakistan ram timualpho leh buaiter an duh ruangah ram Inn hnen pawlih thil tawlrel thupmi asi lo ding tiah zohman in kanti theilo asi a timi cu. India Cozah cun India ram ti hminsiat tumah Pakistan cu a puh.\nHome Minister P, Chidambaram, cun Pakistan cu a mairam sungih Tapung misual pawl vulh khawmih thilsual titu ih a hman ttheu ruangah a mai thilti sualmi khuhmawi nakdingah thuphan thu zumtlaklo phuahcawpih India ram timualpho a tumnak thu asi ati.\nHome Minister cun Pakistan cu nikhat hnu nikhat a mai thilti diklo rah a sengrero ih Thuphan thu phenah relh tum rero khal sehla a relh nakding thuphan thu in a daih cawk nawnlo asi a ti.


Cathedral tower and Plaza 10 de Febrero, the main plaza in Oruro. Photo from Bolivia, South America (480x720px)\nCathedral tower and Plaza 10 de Febrero, the main plaza in Oruro. Bolivia\nCathedral tower and Plaza 10 de Febrero, the main plaza in Oruro. (480x720px), Photo: © Mark Berman\nCathedral tower and Plaza 10 de Febrero, the main plaza in Oruro. Bolivia.


Turkey in Syria A Kap Thlang Ding - Chinland Today Media\nOctober 5, 2012 3:09 am·1 comment\nSurbungtlang Thuthang | Pu Sum\nTihni zanih Syria raldo nak Vanzam in Turkey ram sungih Akacakale khua bomb hmangih a kah ruangah minung 5 an thiih, himi ruangah Turkey Cozah khalin Parliament tonkhawm awknak zamrang ko cihin Syria ram thilti dan an relkhawmih Syria kap dingin Parliament ah vote lakcih a siih Parliament Member 320 in Syria cu ralkap cahnak hmangih kahmai an duhih Member 129 in duhlo lamah an kut an thlirnan Member tamsawnih duhdan vekin Turkey cun Syria kap dingin ralkap a thlah tum thlang a si.\nHiti vekih Syria in Turkey a kah ruangah Turkey cun Syria ram buainak reh dingin NATO thlahlut a duhthu a sim salih, himi thuah UN Secretary General Ban Ki-Moon cun Syria ram thilti dan leh an ram buainak cu leitlun ram tinkim leh mipi in kan thlir a si a tiih, US Secretary of State, Hillary Clinton khalin Syria ram buainak leh Syria Cozah thilti dan zoh rero tikah NATO thlahlut mai ttha a tithu a sim.\nHimi laiah Syria Foreign Minister, Walid al- Moualem cun Syria ram buainak a sosan vivo nak sancu US leh a lamtang a thurualpi ram pawlin Syria ram siatsuah duhtu Tapung pawl ralthuam leh sumpai hmangih an bawm ringring ruangah asi tiah a puh veih,himi cingin Syria ram Cozah cun an ram buainak cu rualrem nak um dingih lamzin phunphun a hawl rero a si a ti.\nSyria Foreign Minister, Walid al- Moualem cun US leh a lamtang Qatar, Saudi Arabia, Turkey leh France pawlcun Syria ram siatsuah tumtu Tapung pawl ralthuam leh sumpai thawi an bawmih hleiah President Bashar al- Assad hlawnthlak nakding lamzin an hawl rero tiah a simih, Syria Foreign Minister, cun Tapung misual pawlih ruangah an ramcu a tlase zetzo ih, kandung naite ih Damascus khawpi ih buainak suakih nikhatih minung 300 lenglo an thih nak khal Al- Qaeda pawl thawi pehzawm awknak thazet nei Jabhat Al- Nosrah Tapung pawlih tawlrel suakmi a si a ti.\nRelzo vekin Syria ram buainakah hin nikum March thla ihsin tutiang theihfiang cin miah minung 30,400 hrawng an thithlangih, himi ruangah Syria ram In hnen pawlcun Syria Cozah thilti daan hi zohliam men theiding a si nawnlo ih, langhngan zetih Opposition pawlhi bawm a ttul thlang a si tiah an tithlang. Qatar ram hruaitu, Sheikh Hamad bin Khalifa al- Thani cun Syria ram buainak tireh theitu dingbikih ruahmi UN Security Council khalin zianghman an tuahthei cuanglo ruangah Syria ram buainak tireh dingin NATO thlahlut maihi a cu asi tiah a simih, cuti a silo len a kiangkap ram pawl rolh lutawk a ttul thlang tiah a sim.\nHimi laiah mizan sun khalah Syria ram khawpibik sangtu Aleppo ah bomb cakzet voi 3 a puakih minung 40 an thiih midang 100 lenglo in hriamhma an tuar. Aleppo ih bomb puahnak hmunhi ralkap hotu leh mi pawimawh pawl umnak leh khualtlawng suhso thlennak Hotel kiangah a siih, bomb puakhi a cahzet ruangah a kiangkapih umnak In tampi cu umnak thlaklo in an siatbal.\nNato In Syria Chemical Hriamhrei Ralrin Pek\nUS Secretary of State Thar, John Kerry\non October 6, 2012 at 2:06 am\nNATO pawl in kawlram tla ra kap law law seh la a tha nan si.kawl pawl thluak hi mei thal mu lawng in a rem thei.


Daan An Tat Tikah | VCTH\nHome » Cahram » Daan An Tat Tikah\nBy vcth on November 18, 2012.\nSualnak tuah (or) daan pahbal, a silole sual tuah tu (or) daan pah bal tu cun taksa tuarnak in maw, tangka cawhnak in maw daan tat ding hrimhrim a si. Hlanlai ahcun daan an tat tik ah phu laknak hi a thu pi bik in an rak ret. Tui’h kan san ahcun cuih ruahnak pawl hlon ta hrat in zirhnak pek lam pang in an feh pi vevo thlang.\nA tuar tu cun phulak duhnak thinlung thawn daan tat ding in an dil men thei nan a cozah cun sual tuahnak pawl kham thei ding sawn hi a thu pi ah a ret. Phulaknak thawi’h daantat hnak in ruahnak (or) fimnak zirh lam pang in sualnak hi a kham thei sawn.\nDaan tatnak ih a thupibik cu sualtuahnak pawl kham theinak ding a sivek in ziangzat tiang daan kan tat ding timi cu tikcu caan, hmun le thil um daan dangdang pawl zoh khawm ih ruahsak ding a si. Sualnak pakhat hrangah veikhat hnih cu zohtthim tlak ding rori ih daan tat a ṭul ko nan cu ti ringring ih daan tat ding cu a si lo. Daan tat tik ah luarzet in daan tat seh la a tuar tui’ hrangah thinnatnak a suah ter ding ih hmuitin mi ngaingai thleng lo in lam a pial thei. Sualtuah tu kha a ṭul mi hnak ih tam deuh thawng sung khumnak in, cu pai’h sunralnak lawng si lo in a cawhtu khal mi sia va a hlawh cih a si. Mi pi khal a sung ih acozah pi hrang khal ah rawl cawmnak ah tam pi a cem ve. Culawng si lo in a innsungsang pawl thil rit phur ter thawn a bang aw ding.\nDaantat tikah sual tuah tuih parah huatnak thawn thu ṭhen ding a si lo. Mi dang pawl sual tuah ngam hlah seh ti ih khihhmuh duhnak le sual tuahtu hnen ah sual tuah nawn lo ding in zirhnak tel cih ding sawn a si. Caan rem cang a um tikah sual tuah tu kha a rim ding (or) ruahnak pek ding zat pek ngah zo ti in zumnak neih le ve in kai ṭem nawn lo in a innsungsang, a maih hawikom (rualpi) pawl hnen ah mi ṭha pakhat dinhmun ih ding thei salnak ding in tawl rel sak ding a si.\nDaantat tikah sual tuahtu par ah huatnak, phulak duhnak sawn si lo in ruahnak, zirhnak lam sawn her ih feh pi ding a si. A dang lam in sim sile cuih daantatnak in sualtuah tu kha tui’ hnu sual tuah nawn lo ding in, cuvek thotho in sualtuah tum tu pawl hrangah khih hmuh cianak sawn a si ding a thu pi. Cuih daan a pahbal le ziang daantat ding ti ih kai fekfek ding a si hrimhrim lo. A thuhla um daan, a tikcu caan, sual a tuah mi par ah zoh in daan a tam a mal tat ding a si. Curuangah sualtuahnak ah daan ziangtin tat ding ti ih an ngan khum mi cabu pi sungah sual tuah phun mal te siar lo cu a malbik ziangzat ti in ri kaih sak mi a um lo. A tam bik ziangzat tiang ti lawng an ngan.\nZiangah tile thuṭhennak zung in daantatnak ah a parlam ih sim zo bang in thil um daan, sual tuah phun le a dangdang zoh khawm in thu an ṭthen theinak ding ah a si. A dang lam in sim sehla daan tatnak ah thu ṭhennak zung ih hmuhdaan kai hnget ih thu an ṭhen theinak ding ah a si. Curuangah hmuhdaan kai hnget in a ṭul le a ṭul vekin ṭhum asilole ṭhan ih daan that ding a si. Ri khaih cia theih a si lo.\nDaantatnak ih a thupibik mi cu sualtuah tu kha rim in, acozah hrang ih fanu, fapa ṭha din hmun in, ra kir sal ih nun thar in a um thei sal ding hi a si. Thil pakhat a tuah sual ruangah thawng tla seh ti men lawng a si lo. Daantat tikah sual tuah tu ih nuntu khuasak daan, a um daan, a ruah dan pawl le a ra lai ding mi a hmai lam caan ah innsang, kiang le kap le rampi hrangih a ṭhahnem mi a si theinak ding tumtahnak thawn dantat a si.


Snak The Ripper feat. Onyx (Fr... -'Vandalize Shit'Pro Era (Joey Bada$$ (aka Joey... -'School High'Jel (of Themselves & 13 & ... -'Breathe'Roc Marciano (of U.N.) feat. C... -'Ruff Town' Narrow Results by:Category< All Categories< All Music VideosNewer Music VideosLetter< All LettersELabel< All LabelsAftermath RecordsDirectorAll DirectorsRich Lee (1)WEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (2 Items Found)Page: 16:10Eminem (of D-12) - 'Rap God'(Music Video)Added: Nov 27, 2013Views: 1,082Label: Aftermath Records & Shady RecordsSong Producers: DVLP & FilthyVideo Director: Rich LeeRating: (5 Stars) (3 Comments)


Lungawite ih Ton awk Saalnak - Chinland Today Media\nJune 20, 2009 8:24 pm·0 comments\nBawi tokham ihsin aw ringzet ka thei ih, “Pathian umnak inn cu minung hnenah a si zo. Amah cu an hnenah a um dingih annih cu Amah ih minung an si ding. Pathian Amah rori an hnenah a um dingih an Pathian a si ding.” – Thuphuan 21:3\n– Esther 1-2\n– Tirhthlah 5:1-21\n2002 kum ah Elizabeth Smart cu Utah ih an inn ihsin tangka thawn tlen saal dingin an fir hlo (pianpisuai). Amah zoh ringringtu nupate hmai ah vaivuan in a um. Thla 9 a rei hnu ah an tong ih inn ah an hruai saal. A innsungsang pawl ih an ruahsanzetmi le an hngakhlapzetmi lungawiza ton awk saalnak a si.\nThuphuan Cabu sungah Johan in van thar le lei thar a hmuhnak thu le hmailam ih Bawipa thawn kan ton awk saalnak ding thu a ngan (Thuphuan 21:1-5). Cuih thilcangmi pawl cu hih leitlun ah si loin Pathian le a minung pawl sunlawinak thawn famkimzet ih kumkhua um tlangnak ding thu a si.\nPathian an lakih a um tikah sualnak ih suahpimi riahsiatnak, thihnak, natnak le tthen awknak pawl cu an hlo thluh ding. Daan hlun cu a hlo dingih a famkimmi Daan thar a ra ding. Bible in, “Zoh aw! Pathian umnak inn cu minung hnenah a um zo. Pathian Amah rori an hnenah a um dingih an Pathian a si ding” a ti. Cule Bawi tokham parih a totu in, “Zoh hnik uh, ziang hmuahhmuah a thar in ka tuah a si,” tiah a ti (Thuphuan 21:3, 5).\nNi khat ni ah Vancung ih kan Pa thawn lungawizet in vancungram ah ton awknak kan nei ding. Ziangtluk lungawiza ni a si ding ti ka ruat baan lo.\nNi tlaknak raal khat ah lungawiza ton saalnak hmun,\nA feh cia kan duhdawt mi pawl thawn;\nKhih ram nuam ah tthen awknak a um nawn lo ding,\nNi tlaknak raalkhat ah a kumkhua in.\nLeitlun daan cu tthen awknak a si ih\nVancung daan cu ton awk saalnak a si.


Hello! Chinland (8) - Chinland Today Media\nDecember 5, 2012 11:15 pm·1 comment\nThan Tlang ihsin Hakha ah:\nThan Tlang ihsin Nhgepi thawn motor ih tlungtlang ding kan si. Asinan Than Tlang ka rat lamah ‘Timit’ simtu le hmuhtu ka rak nei loih ka hmu ngah lo. Cumi cu Nhgepi in a theih tikah, “Timit mawizia hmuh ngah lo cu a cang lo. Aidii thawn thlengaw uh. Na ai ah Aidii sawn kha motor to sehla, nang Pu El-ih bike rak thlun aw. Cule Timit na hmu ngah ding,” tin in tiih cutin Pu El thawn phuraw in Hakha kan pan.\nThan Tlang kan lan tawkfangin ruahpi tak zetin a sur ih kan ciar thluh. Khua tla a sik ngaingai. Cuticing cun ‘Timit’ ih mawinak cu pakhat hman hmuh hrelh tum lo’n ka thinlung telin ka zoh ngah thotho. Hitluk hmun mawi Chinram ah a um cu ka uangaw tuk. Resort Centre ah hman theih sehla tiah saduh ka that phahphah. Zin kapah sokhlei an par celcel. Thing par a sannak ah senhri phunphun hmuh ding a um. Vate tintian awnmawi kan ngai phah. Tiva luang mawi diahdo tla kan hmu. Oh Chinland, leitlun ah na rak duai ce lo! A lo ceimawitu ding lawng na sam ee!!\nTlailamah Hakha tluangten kan hei thleng. Pu El-ih farnu ‘Ni Tawi’ tei inn ah kan thlengih ṭha zetin in rak mikhual. Sihmui ka duh tuk ti an theih ruangah sihmui in phomsak; hmeh dang ka ngai nawn lo si ko! Ni Tawi tei innsangih ṭhatnak hi ka hngilh thei lo ding. An inn ah zan khat ka riah hnuah U Papui (Chief Editor, The Hakha Post Journal) tei inn ah ka ṭhawnaw.\nKan cangvaihnak zuk hmuahhmuah CD ih thun ka duh ruangah U Papui in Hakha pengih hlasak thiam larzet, Salai Thawng Bawi-ih dawr, ‘TnC Studio’ ah in hruai. Cunah Salai Thawng Bawi in ka zukpawl cu CD ah in thansak ih “Cangantu upatnak hrangah” tin in laksawng! Cule a VCD-pawl tla laksawng in pe ih ka lungawidan cu. Inn ka thlen hnuah a VCD cu ka zoh ciamco. Ka uar lawlaw ti cu pheh ding um lo si ko!\nHakha Sizung Chapel ah:\nA sun cu Pu Chan Hrem, Cartoon Vapual le Dr. Tawk Lian Bawi pawl thawn U Papui in hmeltheihnak in tuahsak. Cuisin Pu Chan Hrem in kan zaten sizungpi ah in fehpi ih Health Concern Volunteer Group (HCVG) pawlih sak lai mi Chapel in zohpi. Hi Chapel hi sizungih mithi, phumtu nei lo siseh, ruak vuinak hmun remcanglopawl siseh, miphun le biaknak thleidannak umloin a ṭultu pohpoh ih hman theih dingih sak mi a si thu, Chairman ṭuantu Pu Chan Hrem cun in sim.\nHi tumtahnak hi tha ka ti tuk lawmmam. Hakha cu innkhan fiak tete luahtu tla tampi an um ih, thihhloh an ton tikah mipi tokhawmnak ding hmunhma a harsa zet ṭheu. Cupawl hrangah hi building hi ruak vuinak hmunah a lak roriih hmanter a si ding ruangah khawsungmipawl hrangah a hnangamthlak tuk ding tin ka ruat. Cun, khualkhua ihsin thihnak a ra tongtupawl hrang khalah thil ṭha tuk a si thotho. Hitawk hmunah khawmnak an tuah thei lawng siloin, vui-awknak hrangih thil ṭul mi, ruak phurhnak leng ihsin thokin, thil ziangkim umhmun ah a remcang thluh bet ding!\nHi Sizung Chapel hrangah hin ting 500 a ṭul ih, ramdang umpawl ih ṭanpinak zarah, tuah cun ting 200 lawng a sam thlang. Hakha khawsung um pitar pakhat tla cun, “Ka thih tikah kan inn ah mi tam an tlem lo ding sikhawh ti ka ruah tinten thih ding hi ka rak ṭih tuk ṭheu. Asinan tu cu hi Chapel a um thlang ding ruangah thih khal ka ngam thlang,” tin Pu Chan Hrem hnenah a rak sim dah.\nCNF pawl thawn:\nA zan cu Peace Talk hrangih ra thleng CNF pawl hnenah U Papui thawn kan va leng. Dr. Andrew Ngun Cung Lian thawn nazi khuai sung kan kawmaw. Ka thusuhnak hmuahhmuah in sansak lawng siloin ka calai zin zawhnak hrangah ruahnak thatha tla duhsaknak thawn in hlawm ih a parah ka lungawi ngaingai. Cuhnuah midang dang, Journalist-pawl siseh, khal ka va kawm vivo. CNF thuhla cipciar deuhin ka sut vivo hai. Hlaral ihsin an thuhla ka rak theihdan le anmai in simdan tampi a dangaw ih ka mangbang rori. An zaten biak an nuam ngaingai ih zanvar ten thurelpi ka duh nan a thaizing khualtlawng lai ding an si ruangah 11pm cun U Papui thawn kan tlunsan.\nA thaizing cu zingpit ten Falam feh ding ka si thlangih ka hngakhlap zet. Falam teh ziang rak bang kei maw tiah ka ihthah hlan sung ka ruat rero.\nHakha ka um sungah Sabuti khopten ka ei. Bazar ka leng. Rung Zalat le hmun dangdang in lenpitu Kopte (Jacob Thang), Hakha khawsung hmun thupi deuhdeuh in fanpitu Nhgepi, in mikhualtu Ni Tawi tei sung, Biak Ku tei sung, U Papui & Ku Ku tei nupa, ka tulsam mi ziangkim in bawmtu M. Cung le Awipi, in kaihruaitu Pu El, bomnak ropi in rak petu Salai Thawng Bawi, cule Chinram in hruai thlengtu ka rual Thawng Thawng (Salai Ceu Bik Thawng).. an zate parah ka lungawi thu ka ngamkhum a si.\nHello! Chinland (9)\nHello! Chinland (10)\non December 8, 2012 at 12:54 pm\nDear Mai sokhlei Par\nNan ca ngan mi siar ring ring tu ka si.ka lo uar tuk asi.


Nupa te in Kum 6 an si lai ah an rak tongaw ziar zo mi cu kum 15 luan hnu lawng ah an theisuak - Falam Online Media\nJune 16, 2020 June 16, 2020 admin\t0 Comments Lifestyle, Pathian Samhrisih\nNewcastle University tlawng kailai ih hmuawthok, Heidi Parker le Ed Savitt te nupa cun kum 6 an si lai ah an rak tongaw zo ziar, pathain samhrisih dik an rak si ziar mi cu tubaite lawng ah an hmusuak.\nKum 1 tanaw ih tlawngkai an siih Heidi tlawng a ṭheh hnu ciahah Ed cu Heidi room luahnak ah a va um thar ih Ed cun a umnak room ih rak um dahtu Heidi cu Washing machine hmandan sut dingin Facebook ihsin a hawl thok ih bawmnak a dil.\nA hmel ṭha nawn ruangah, Heidi cun washing machine thuhla ah ka lo bawm ding tiin Ed hnen ah a sim salih cutin thlunaw ṭan in an um tlang.\nAn thuanthu hin mi lung a lak zetzo ih internet ih an thuanthu thlentubik le mipi thinglung hiipbik nak cu Heidi` nu thawn zanriah an kiil tlang zaan in a thok.\nZaanriah an ei lai ah Heidi’ nu cun 1997 kum ih holiday an feh lai thu a phorhsuak ih kum 6 a si lai ih holiday an fehnak Bodrum, Turkey ah Ed timi rualpi a neih thu a sim sal. Cumi hnuin tuih Heidi tlangval cu tuhlan kum 15 luan zo, kum 6 a si lai holiday an fehnak hmun ih a zuk pimi a rualpa a si timi an thei suaksal.\nHeidi cun “ka nu in zuk in kuat ih ka vun zoh ciang cu kei mai` Ed a si ti ka vun hmusuak cu umngaihnak khal ka theilo. zathal le pokkhup ih tha ka lak hnuah ka aw ṭhia phahin “ka nu hih nauhakpa hi a zo a si ti na thei maw? Kei mai` Ed rori a si hi” tiin ka nu cu ka vun ouh ih ka nu khal umngaihnak theiloin a hni ciamco” tiin a sim.\nEd khalin “miracles tihi ka zum lomi a si. Nan, himi hin kan thinlung i thlengter ih nun thar ka nei phah a si” tiin a sim.\nLai nu, Lai pa nangteh na nuntluan ah danglamce hmuhtonmi na nei maw? Danglam ce na thuanthu mipi theihter na duh le Falam Online Media Facebook page ah rak kuat aw.\nFacebook in Kan page ca hmai ihsin group pawl ih share ngahlo dingin in block ruangah Falam Online Media nganmi Tulai Thuthang, Theihkaunak, Nunthuleng le thuthang danglam tete siar duhin na facebook newsfeed ih langter naduh a sile hi nah ah ==> “Falam Online Media” hmet awla FB page ah a lo hruai dingih like pek in follow aw.\nKanlungawi F O M\n← Van boruak par ih A hring rong Tleu danglam cun Australia mipi a ti mangbang\nChin ram khawte ah Tidai harsa, Tidai hawl in an Vak an Tawi →


Mangkhua | VCTH\nHome » Cahram » Mangkhua\nBy vcth on December 10, 2010.\nKhuan cin ar a khuang. Khua a vannak ding rei a duh lai. A hnung ṭhang harh ih a mang cu a ruat sal. Mang sia maw? mang ṭha? Ka khua ruah cu a har… a ruat awk tawk khal ka thei nawn lo.\nA tho. Tappi ka ah cu a to. Meisa ah thing cu a vun hlak. A mang cu a ruat. A mang sung ah ngalrang Pakhat cu sih ti hmuh a man ih feipi in a sun that. Cun aw a thei ” na miphun umnak ka lo hmuh ding, in thlun aw.” A ruat. ka thihnak ding si maw ka hmu. Pacang ṭha ral kut in maw ka thih ding. A thaw pi cu a suah.\nMangbang vansang ih a um rero lai ah an hmuan sung in thawng a thei. ” Um… ziang si ko sawh” A biar rang kaih mi cu a rem. A itnak kaing ih a tun mi feipi cu a lak. Paiper cu a pai. Inn leng a va suak. Ngalrang in a hmuan rawl a ei rero kha a hmu. A feipi cu fek zet in a kai. A dawi….\nRang ngaingai in….\na tha nei hmuah suah in….a dawi\nNgalrang cu in man lo pang ding tiphang bang in a tlan. Sun ni vuai an dawi aw.\nNgalrang cu sihti kiang ah bu a rak nei. A bu kaing cu a thleng. A bu sung a lut. Mi nung pa cun a bu sung ih ngalrang cu a hriamhrei feipi thawn a sun that. Cun ngalrang a that ngahnak hmun cu ngalrang sih tiah hmun a sak.\nCuih zan cu a sim tuk zo ih khua a thlung ngam nawn lo. Leipar khal ah a it ngam lo. Thing par ah a riak. Pacang pa a si dan a zoh awk ih a hni a suak. Hla a seh. ” Tuu hlum sakhuai vom ṭih vang ah riat ing sang thing par ah” tin a ti pan lo maw.\nZaan ih a mang kha a vun mang sal. A lung a hring. Lo ram cu a zoh. Ram ṭha ngaingai asi. A mang bang. Ka mang ih in hmuh duh mi hmun a si pei maw?\nA ruat na sa…(cungngai dan te)\nziang tin ka thei thei ding…\n“Aaw..si seh law” a tiih Um ci a lak. A ka in ” hih hmun ah khua ka to thei ding a si len Umci ka tuh mi in a lu tlang sawh seh. A zik in lailun khih seh la a hram kiang ah rah tam pin rah seh law” tiah cam cawhnak a nei taih Um ci cu a tuh.\n( kan pupa daan ah Umci an tuh tik ah mi ṭhang so ding an si len a rah a ṭha, a tam, thang so lo ding an si len a rah a mal. Um rah cu a fatemi a silen ti thawl ah an hmang ih a tum mi cu zu retnak ah an hmang.)\nṬhal a rung kim. A Um cin mi cu a mang sal. Ziang a bang ngai pei. Sa dawi phah in a Um cin mi cu a vung zoh.\nA lungawi…. a lung kim zet. A hni suam so. A um cin mi cu a keuh, a ṭhang . A lu cun ” Um raw te”tlang a suak ih a zik in lailun a khih ngaingai. “Ka cam cawh vekin a si ngaingai. Ka mang ih in sim mi cek ci a si.”\nHih hmun ah khua ka toh pei…. ka mang ka kheng ngahnak hmun a si ruang ah ” mang kheng” tiah ka ko ding.\nCu ticun kan Pu Hlawn Ceu cu Mang kheng khua a rak toh.\nRef: ka u ih sim mi par in ngan mi asi.\nUm raw te= lai zo feh nak lamzin sak lam thlang\nKheng= ka ral ka that nak\n2 Responses to Mangkhua\nLungbawk brother December 10, 2010 at 4:22 am\nNa cangan daan (Technique) ka uar zawng. Pu Hlawn Ceu ih Mang Kheng khua a rak toh daan cu… ti in na thawk lo. zuam vivo uh laimino pawl.\nZodaizilthli December 10, 2010 at 4:45 am\nZawng mangsia skei maw tiin cahram thoknak lamah cun in feh pi. Asinain, Real history rori sawn ding a va bang ve.\nHna na ti tlai,\nTheihnak/ruahnak na ti kau.\nKhaw dang tobul tla rawn post zel aw.


Floyd Mayweather In Pathian Thei Dingin Thla Ka Cam Sak: Manny Pacquiao - Chinland Today Media\nOctober 7, 2014 1:40 pm·0 comments\nTufang ih leitlun Boxing thiam hminthang le nehnak co rerotu Floyd Mayweather cun, Philippine mi Manny Pacqouiao cu nautatnak tongkam cu Instagram ihsin September 26, 2014 ah a ngan. Mayweather cun, “Pac Man cun, paisa a ngah ding ni cu hngakhlap zetin a thlir, tufang ah Pac Man cu sumpai a nei lo a si” tiin a ngan. Cun, 2012 ih Pac Man in Juan Manuel Marquez a neh lo tumih a thlalak tha lo pawl khal a langter bet.\nPac Man cun, “A tongkam ruangah zianghman poi tinak ka nei lo. Amah ka zangfah sawn. Pathian a tihzah ih a theihnak ding hrang thlacamnak ka neihsak a si. Miin leitlun thil nei theh khal sehla, Pathian a neih lo ahcun ziangsi thahnem ( Matt 16:26 nak a sim )” tiin a sim.\nSeptember thlathar ih Interview an neihnak ah Pac Man cun Mayweather a thong lonak a sim ih, “Ziangvek minung a si timi cu a cangvaihnak ihsin theih a theih ko. Zirnak nei lo pawl cun an duhduh an tong, an duhduh in an um ih, an duhduh an tuah hluahhlo men. Curuangah kan thongawk lonak a si” tin a rak sim dah.\nPac Man hi Christian a sinak langterin, Boxing a lek tinten thlacamnak thawn a hlan theunak cun leitlun mipi thinlung a la zet. 2012 ah, Pastor Rick Warren ih nganmi “The Purpose Driven Life” timi a siarnak ihsin a nunnak cu thleng danglam in a um ih, Pathian Thu in thazang a la ringring.\nPastor Rick Warren cun, “Pac Man in The Purpose Driven Life cabu a siar theh ah in rak sim ih, Rick, na Cabu ka siar ih Jesuh Khrih ka cohlang. Bungkhat ka siar thehin ka mitthli a tla, a dang ka siar sal ih ka mitthli a tla thotho. Hi Cabu hi midang ka theihmi zaten ka pe theh. Siar ve hai seh ti duhsaknak ka nei. Group kan tuah hngal ih, Bible zohlo ngahin kan siar tlang ringring” tiin Pac Man in Cabu a siar thuhla thawn pehparin a rak sim dah.\nWBO Welterweight Champion Jeff Horn


Hrilawknak le Chin Ramkhel Party pawl Dinhmun - Chinland Today Media\nHrilawknak le Chin Ramkhel Party pawl Dinhmun\nNovember 10, 2015 12:35 pm·0 comments\nRampi hrilawknak result tla official in an suah phahphah nan rak hmu cio ding. Result famkim than thei dingin Election Commission khalin a zuam rero lai. Tuvek result a si vivo ahcun USDP + ralkap + Tlangparmi party pawl kom khalin cozah an din thei ding a bang lo. NLD in amahten cozah a din thei ding a zum um. Asinan, cozah an dinmi ah Shan le Yakhine party hotu pawl hrelh a tum lo thu Daw Aung San Suu Kyi in a sim rero zo. Ralkap pawl thawn khalin reconciliation remnak tuah a tum thu khal a sim zo.\nChin hmin in Political party 10 (pahra) a um ih, an hruaitu upa pawl hi mifim zetzet vek cu an bang nan, rinsantlak taktak an rak tam lem lo a bang zet. National level & State level politic khel lo in pumpak le hrinhnam (personal & communal) politics fiaktete in an khel rero men fang a rak si. Chin mipi zawn ruat lo in anmai’ lal theinak ding lohmasial fang an rak si. Chin MP pawl kum 5 sung ṭuanvo an rak nei nan, kan Chin mipi in ziangtluk in hrilawkdan cungcang (election process) an thei lo timi zoh tikah politician pawl in thu-umtudan diktak in an rak sim lo timi a fiang zet. Mipi lam hnen ihsin thuhla relsuahmi pawl ngai rero tikah mah le mah kha thupibik le lalbik vek nawnnawn hlir in an rak simaw deuh a si a zumum.\nRampi dinhmun felfaiten kan zoh asilen, Democratic Constitution hman nei thei hrih lomi kan si. Democratic Constitution nei thei dingin zuam rero lai ding fang kan si lai. Kawl pawl lawng ih zuam dingmi a si ce lo. Kawl pawl hnen ihsin lawngin thil dil ding le ngah ding thinlung neih ding khal a si lo. Falam ah NLD MP hril ruangih Falam khua hrang pakhatkhat tuahsak dingih hahiotu kan um asilen, kan ruahnak thleng a cu thlang. MP kan hriltlinmi pawl hi Kawl pawl hnenih kutdawh dingih hrilmi an si lo. Kawl pawl hnen kherkher ihsin thil pakhatkhat hahio ringring cu ṭhanso a harzik tuk aw. Kawl le miphun dang lakah Rampi thuhla ro va rel ve dingih kanmah aiawh ih kan thlahmi an si ti kan cing cio pei uh. Falam khua hmin in rampi tundinnak ah kan tel thei ve tiin lungawi sawn ding kan si. Rampi tundinnak hman ih tel theitu cun anmai khua le ram hrangah tuahtheimi tampi an nei ve ding. MP pawl in ziang in tuahsal thei ding tiih hahio rero hnakin, tui’ dinhmun ahcun rorelnak ah MP pawl ziangtin kan bawmton thei ding tiin thuruattu kan ṭul zet. Ram le miphun a duhdawttu ngaingai cun sinak a co le co lo ah a buai ding a si lo. Ram le miphun hrangah tui’ a dinhmun in ziang a tuah thei ve tiih hmangawtu ding sawn a si.\nNLD in cozah din thei hman hai sehla, a thupibik Ministry pawl cu Ralkap kut sungah a um thotho lai ti tla kan theih a ṭul ding.\n(2) Defence Ministry\n(3) Border Security Ministry\npawl hi Commander-in-Chief Senior General Min Aung Hlaing ih ṭuanvo pek dingmi a si. Himi Minister pawl in President hnenah report an pek ṭul lo in Commander-in-Chief hnenih report pek ding an si.\nHome Ministry kuthnuai ah Regions & States hmuahhmuah ih Police Forces, Government Administrations (Pyine, Khayine, Myone a-htwe-htwe ukchukyae), ramdang ih Myanmar Embassy hnaṭuan pawl, visa peknak pawl, etc. tiin an um. Lah-wah-kah ministry cu a um nan, khawtin ih Lah-wah-kah pawl cu himi Home Ministry kuthnuai ih um thotho an si. Adang Ministry pahnih thuhla cu a ṭul len ka ngan leh ding.\nNLD an cak timen ih lungawi mai ding kan si hrih lo, ṭuanthok zik fang a si lai. Daw Suu a cakdam sung talah reform ṭulmi pawl in ṭhehpi thei sehla a duhum zet.\n© Steven R Sunthang, Nov 10, 2015.\nRamkhel Zilthli (4)\non November 10, 2015 at 2:48 pm\nNa ngan tha lawlaw, khati ih ngam takih MP le kan phunpi lungput karlak thu tete pawl ca in kan ngan fiang thei a si le kan thangso ding. Lungawi


KUMPI KUM LI CHEU CHUNG FALAM KONGLAM HI VUN ZOH TUAH UH – The Chinlung Post\nKum 4 le a hrek sungih Falam Thanso Dan. April 2016 ihsi September 2020 I Falam khua thanso dan pawl cu hiti vek hi a si.A hmaisa bik ah tuihnu thla li nga I an theh dingmi thuah thum I sang town hall pi vek hi Hakha siar telin Chin ram township 9 ah khui dang hmanah a um lo.Cule township admin. thuah thum.innpi Ks.million 750 I sak mi tui theh pekmi khal hi Chin state I tha bik a si tho tho.\nKhua hlan I Lai ram rakuknak Zipeng zung kiang khalah zung thuah hnih sak zo a si.Cinmual tlunta lam Taung Zalat zekta timi khal ah innthar pi thuah hnih sak a si zo.Falam cun thuah thum Nun Phung innpi kan nei zik thlang. Education dept. ah myone le khaziangah building thar 3 hnak I tam a um.A thang so bik cu Sizing lamah a si ding.Sizung hrang.\nDistrict le township health office thuah 4 pi,cule Nurse Training School I building pawl le Health dept Staff housing inn thuah hnih 5 rori,cule sizung hrang rori ah innthar pi 2 sak a si.Vankau let lam ah fire brigade innpi tlunah hi kiangkap ah building thar 10 tlun a um.Construction dept in tu ah building tum law law,an zung thlang Says Huat Er inn tliun ah an sak lai.\nPolice pawl hrangah Cinmual tawp Kala thlan lamah innpi thuah hnih sak theh a si. Falam ah 2016 ihsin national grid electric kan ngah I Laiva tidai duhtswk le electric duhtawk kan ngah.Lamzin lamah blacktopped tha tuk a um.AG biakinn ihsi OPD fehnak zin i kham hrap pi hi tluk i zin an kauh tla cu a mak law law.\nCule housing lamah Canmari ah innhlun 4_family 4 um theinak cu family 16 um their nakah thuah hnih innpi 2 sak a si zo.Nikum lam ihsin Town hall kiang Vengpi biakinn sak ah family 4 ciar um their nak thuah hnih innpi 3 sak a si. Acozah building na na na ahcun Hakha ti lo cu Falam ah a tha le maksak a tam bik. Credit: Runbik